Blizanci-Mesečni horoskop za maj 2021. | Sanjarica\nBlizanci-Mesečni horoskop za maj 2021.\nTokom celog meseca maja, vladar vašeg znaka Merkur, biće što u retrogradnom hodu, što u svojoj senci i u vašem prirodnom dvanaestom polju koje vlada tajnama, podsvešću, povlačenjem. Oni koji su slobodni mogu se u ovom periodu zaljubiti i započeti odnos koji će želeti nekako da sakriju od radoznalih očiju. Kod drugih će se pak ovi aspekti manifestovati u smislu da će se žestoko zainteresovati za nekog, ali da neće biti spremni da ta svoja osećanja i otkriju. Doduše, budite spremni na to da ćete u prvoj polovini meseca još uvek možda zatreperiti kada se spomene vaša bivša ljubav i čak pokušavati da tu možda i pokrenete situaciju. Da mogućnosti za obnovu postoje, to je istina, ali vas savetujem da sačekate poslednju dekadu maja koja može doneti potpuno novu osobu u vaš život. Oni koji su u emotivnim vezama ili brakovima nemaju lošu situaciju pred sobom. Vi lično ćete pokušavati da neke stvari u odnosu sa partnerom ispravite, a od kraja prve dekade i partner će se aktivno uključiti, možda promeniti neka svoja ustaljena ponašanja i omogućiti da vaša veza ide jednim mirnijim tokom. Poslednja dekada može vama dvoma doneti par burnih dana, ali u smislu da će se neki problemi konačno „prelomiti“ i da će doći do jednog ozbiljnog razgovora koji će usmeriti vaš odnos u pravom smeru.\nTokom ovog meseca sve u poslovnom segmentu morate raditi promišljeno, bez žurbe i sa mnogo takta. Vaši planovi jesu podržani planetarnim rasporedom, ali samo ako njima pristupate uz veliku dozu opreza, racionalnosti, praktičnosti. Mlad Mesec u polju podsvesti u prvoj sedmici maja doneće vam da na situaciju u poslovnom segmentu gledate na drugačiji, mnogo realniji i stabilniji način. Očekujte povremeno probleme u komunikaciji i dogovorima sa kolegama i saradnicima, koji će uglavnom biti prisutni u većoj ili manjoj meri tokom celog ovog perioda. Takođe, postoji otvoren teren za greške i propuste u poslovnim prepiskama, bavljenju dokumentacijom, a slobodno računajte na to da ćete bitne informacije ili papire koji su vam neophodni za posao, verovatno dočekati tek u trećoj dekadi. Baš ta, poslednja dekada maja, doneće konačne realizacije bitnih poslova, i aktivan pristup inostranim firmama.\nVladar polja zdravlja ide retrogradnim hodom, vaša planeta Merkur je takođe u dosta nepovoljnoj poziciji i definitivno je da je ovo mesec kada morate obnoviti snage svog organizma. Borite se sa stresom i padom imuniteta kroz odmaranje, raznovrsnu ishranu i bavljenje rekreacijom. Od treće dekade energetski počinjete da se dižete u mnogo većoj meri.


Konkursi | State of Exit Fondacija Festival\nMonday, May 20, 2013 - 14:13\nPozivamo pojedince, vladine i nevladine organizacije iz regiona da se i\nove godine uključe u društveno angažovanu kampanju Exit festivala.\nŽelimo da okupimo one koji aktivno doprinose zajedničkoj misiji, a to je\nda društvo i svet u kome živimo učinimo boljim mestom za život.\nOve godine posebnu pažnju posvetićemo promociji pozitivnih uzora mladih\nZAVRŠEN!!!Konkurs za grantove i stipendije za putovanja- mart 2011.\nMonday, March 21, 2011 - 08:56\nKonkurs za studentske grantove\nKonkurs za stipendije za studijska putovanja\nFondacija The State of Exit u saradnji sa kompanijom Carlsberg Srbija nastavlja svoju podršku studentima Univerziteta u Novom Sadu!\nStipendije za studijska putovanja – mart-april 2011\nThursday, March 17, 2011 - 16:48\nFondacija The State of Exit u saradnji sa kompanijom Carlsberg Srbija drugi put ove godine dodeljuje 25 stipendija od 500 eura studentima Univerziteta u Novom Sadu, za studijska putovanja u inostranstvo. 15 stipendija biće dodeljeno studentima osnovnih studija, a 10 masterantima i doktorantima. Konkurs je otvoren od 21.03.2011 do 10.05.2011.\nKonkurs za dodelu grantova – podrška studentskoj incijativi 2011\nThursday, March 17, 2011 - 15:57\nFondacija The State of Exit u saradnji sa kompanijom Carlsberg Srbija nastavlja svoju podršku studentima Univerziteta u Novom Sadu! Otvaramo konkus za dodelu grantova za podršku studentskoj inicijativi koji će trajati od 21.03.2011. do 10.05.2011. Dodeljujemo do 8 grantova u iznosu do najviše 3000 eura (u dinarskoj protivvrednosti) za podršku...\nZAVRŠEN! Stipendije za putovanja - decembar 2010\nWednesday, February 2, 2011 - 13:49\nFondacija “The State of Exit” u saradnji sa kompanijom Carlsberg Srbija po drugi put dodeljuje 25 stipendija u iznosu od 500 EUR studentima osnovnih, master i doktorskih studija Univerziteta u Novom Sadu. Konkurs je otvoren od 15. 12. 2010. do 1. 2. 2011. za studente koji planiraju studijska putovanja u inostranstvo u cilju ličnog usavršavanja, i to za aktivnosti koje će se realizovati od 20. 2....\nZAVRŠEN! Stipendije za putovanja - jun 2010\nWednesday, February 2, 2011 - 13:42\nState of Exit fondacija poziva studente osnovnih i master studija Univerziteta u Novom Sadu da konkurišu za stipendije za studijska putovanja, dodatna usavršavanja, seminare, treninge i edukaciju u inostranstvu. State of Exit fondacija u saradnji sa kompanijom Carlsberg Srbija dodeliće 25 stipendija u iznosu od 500 evra. Konkurs je otvoren od 2. do 22. juna, a svi zainteresovani studenti mogu da...


Beta 14. juna 2016. 16:30\nPredsednik Nezavisnog udruženja novinara Srbije (NUNS) Vukašin Obradović izjavio je danas da je nakon privatizacije i ciklusa projektnog finansiranja medija, Srbija postala medijski „feudski posed“, koji deli nekoliko porodica.\nPrema njegovim rečima, ove vreme se u tom smislu ne može porediti sa devedesetim godinama, jer ako se uzme u obzir slobodan prostor za kritiku ispostavlja se da je u vreme režima Slobodana Miloševića bilo „više slobode medija“.\n„Svedoci smo potpune kontrole medija, smanjenja prostora za društveni dijalog, koji je potpuno proteran iz javne sfere. No, posle dugog perioda ćutanja i anemije, ovo je pokrenulo solidarnost medju novinarima i sada se borimo za svoje dostojanstvo, a protiv pritisaka, malih plata i torture“, rekao je Obradović u Novom Sadu.\nKao važnu stvar ocenio je gradjanske proteste u Beogradu i Novom Sadu i dodao da smatra da vlast u Srbiji ne razume poruku poslatu sa tih protesta, te da će zbog toga Srbija biti suočena sa problemima u sferi medijskih sloboda i u budućunosti.\nPredsednik Nezavisnog društva novinara Vojvodine Nedim Sejdinović predstavio je rezultate istraživanja Medijske koalicije, sažete u Beloj knjizi konkursnog finansiranja, prema kojima postaje vidljivo da je Srbija u 2014. godini, nakon donošenja novog seta medijskih zakona, doživela rast u sferi medijskih sloboda, ali da se taj rast u 2015. „ponovo survao“, i da će se pad nastaviti u 2016. godini.\nPrema rečima Sejdinovića, mediji u Srbiji su dotakli „dno medijskog prostora“ do te mere da bi „informativni program televizije Pink trebalo početi emitovati posle ponoći, a da se dnevne novine Informer ne bi smele prodavati u krugu od kilometar oko škola“.\nDodao je da je da vlast u Srbiji ne razume ni pojam javnog medijskog servisa, što se očitava u izjavama tipa „narod je na izborima rekao mišljenje, pa šta je onda čudno što se sprovode smene u medijima“.\n„Vlasti u Srbiji ne mogu da shvate da postoje novinari i urednici koji su profesionalci i koji odgovorno obavljaju svoj posao, ne služeći političarima“, kazao je Sejdinović.\nDirektorka Novosadske novinarske škole (NNŠ) Dubravka Valić Nedeljković izjavila je da su ključni problemi medija u Srbiji, ali i u celom regionu, sprovodjenje medijskih reformi, transparentno finansiranje medija, transparentnost vlasništva, uredjivanje oblasti oglašavanja države u medijima i slično.\nPrema podacima iz istraživanja koje su sprovodili analitičari iz deset zemalja regiona u okviru projekta Medija observatorije, važno je da se počne finansirati „medijska inicijativa“, odnosno istraživačko i analitičko novinarstvo.\nJedna od smenjenih novinarki Radio televizije Vojvodine RTV Sanja Kljajić kazala je da niko od novinara koji su pokrenuli incijativu Podrži RTV nije planirao da pravi proteste i da okuplja hiljade gradjana, već da su prvo pismo poslali smatrajući da u javnom servisu ne sme da bude neobrazloženih poteza i smena.\n„Protesti su krenuli kada nismo dobili nijedan odgovor i kada su gradjani shvatili da je RTV zapravo njihov i da je do sada ispunjavao njihov interes“, kazala je Kljajić.\nPrema njenim rečima, ne zna se da li je kontramiting protestima Podrži RTV, koji je u Novom Sadu najavljen za petak, 17. jun u organizaciji nepostojećih udruženja i profesora Filozofskog fakulteta, organizovan od strane „fantomskih orghanizacija, ili je on fantomska tema“.\nOkrugli sto o medijskim slobodama, sufinansiranju medija i ulozi i nezavisnosti javnih servisa organizovali su TACSO Gradjanskih incijativa i NUNS.


Momirović: Deklaracijom smo se obavezali na uklanjanje prep\nTanjug 13. septembra 2021. 11:33\nBEOGRAD – Ministar građevinarstva, saobraćaja i infrastrukture Tomislav Momirović izjavio je danas da su se Srbija i ostale zemlje Jugoistočne Evrope, potpisivanjem Deklaracije o posvećenosti železnici, obavezale da će razvijati železnički saobraćaj tako da bude brži, zeleniji, održivi i bez prepreka.\nNakon potpisivanja Delkaracije u okviru „Železničkog samita Zapadnog Balkana 2021“ u Beogradu, Momirović je za Tanjug kazao da Deklaracija podrazumeva zajednički rad svih zemalja regiona, a uz podršku EU, da se uklanjaju barijere koje stoje na putu železničkom transportu.\n„Deklaracija podrazumeva da jedinstvenim pristupom rešavamo sve probleme u železničkom saobraćaju. Pre 30 do 40 godina, Evropa je bila satkana od granica, niste mogli lako da dođete iz Francuske u Nemačku, danas kada prelazite iz jedne u drugu zemlju, vi granice ne osećate. U našem regionu, na primer, od Ljubljane do Beograda morate da prođete šest graničnih proceura“, rekao je Momirović.\n„To mora da se zaustavi, a to ne možemo sami da rešimo, moramo u tome da imamo jedinstven pristup i upravo je to ono što smo potpisali“, rekao je Momirović.\nPodsetio je da je ova godina proglašena za „Evropsku godinu železnice“, a upravo u ovoj godini, ističe, Srbija završava najveći projekat srpske železnice – spajanje brzom prugom Beograd i Novi Sad.\nPotrebne promene u privlacenju investitora na Zapadni Balkan


Vesti online / Scena / Estrada / VIDEO: Ko bolje peva Vesna ili Nikolija?\nPevačica Nikolija Jovanović je na svom Instagram profilu objavila snimak na kome peva majčin najveći hit.\nĆerka ili majka?\nNikolija je na jednom nastupu otpevala pesmu "Kad zamirišu jorgovani", koju je Vesna Zmijanac otpevala sa Dinom Merlinom.\nĆerka folk zvezde je zapušila usta mnogima koji su govorili da ona ne zna da peva.\nNikolija je ovim iznenadila sve prisutne na nastupu, a onda i svoje fanove koji nisu očekivali da će se usuditi da zapeva upravo ovu pesmu.\nSve je razuverila, a kako su zvučali "Jorgovani" poslušajte u videu ispod.\nA post shared by NIKOLIJA (@nikki_nicole_) on Apr 14, 2017 at 5:40pm PDT\n* Kaća pevala Milu Đukanoviću na uvce\n* Aco pohvalio koleginicu: Ona zna šta radi\nŠOUBIZNIS Bogoljub Karić odlepio: Ruske breze se savijaju pod pesmama njenim


putovanja zene zenska drugarice bec kupovina\nPutovanja > Turističke destinacije > Putovanja za žene\nŽelite da idete na putovanje sa drugaricama i da budete isključivo u ženskom društvu? Zašto da ne! Izabraćemo za vas neka putovanja koja su namenjena onim ženama koje žele da putuju isključivo u ženskom društvu.\nŽenska putovanja prilagođena su potrebama žena – od kupovine preko kozmetičkih salona pa sve do večernjih izlazaka. Putovanja za žene podrazumevaju manje grupe učesnica putovanja kako bi se postigli opuštenija atmosfera i prijatniji provod.\nŽenska od muških putovanja se razlikuju po samom tempu i interesima na putovanju, a kada žene putuju same veća je verovatnoća da će nekoga da upoznaju i da se opuste od svakodnevnog stresa.\nAko ste žena i ako vas ne zanimaju poznanstva već samo kupovina, postoje turističke ponude koje ne možete da odbijete. Beč je idealna lokacija za kupovinu jer nudi obilje sniženja u mnogobrojnim tržnim centrima. Možete da odete na jednodnevni ili dvodnevni izlet u Beč, gde u nekim radnjama možete da kupite dve stvari po ceni jedne.\nOvo su samo neke od fantastičnih ponuda koje nudi Beč. Pazarite modele svetskih robnih marki po povoljnim cenama i velikim popustima. Imajte na umu jednu stvar, a to je da tržni centri u Beču subotom rade od 9 – 18 časova.


Ona je naglasila da je Rusija uvek bila garant da prema Srbiji ne bude bezakonja, koje su mnogi na Zapadu hteli da dovedu do logičnog kraja.\n"Sećamo se kako su "voleli" Srbiju krajem osamdesetih i devedesetih i ne želimo da se to ponovi, čak ni na minimalnom nivou", poručila je Zaharova u intervjuu za "Sputnjik".\nZaharova je naglasila da Srbija učestvuje u pregovorima, iznosi svoj stav i zna svoje interese, te da će zato, ako se nešto bude odlučivalo, to biti isključivo u interesu naroda Srbije.\nOna je ponovila da je stav Moskve po pitanju Kosmeta dosledan i da se sastoji od nekoliko komponenti.\n"To je i komponenta međunarodnog prava, odnosno rezolucija Saveta bezbednosti. To je poštovanje suvereniteta i integriteta Srbije i unutrašnjeg zakonodavstva, uključujući Ustav, i to je, naravno, razumevanje da Srbija ima nacionalne interese koje je ona iznela i tokom pregovora", rekla je Zaharova.\nKomentarišući navode o povećanju ulaganja SAD u borbu protiv navodnog uticaja Rusije na Balkanu, Zaharova je rekla da novac može mnogo štošta da pokvari, da izazove sukob, da iskrivi istoriju, ali da joj se čini da poseban odnos i atmosfera poverenja i prijateljstva između srpskog i ruskog naroda, koji traju decenijama i vekovima, ne mogu da se pokvare nikakvim novcem.\n"Kad bi se odrekli naše zajedničke istorije, Srbi bi izgubili deo sebe. To je suština, a to ne može da se desi. Nikakav novac ne može učiniti da Srbija i srpski narod prestanu da osećaju ljubav i pravo prijateljstvo prema Rusiji", uverena je Zaharova.\nNa pitanje kako će Rusija odgovoriti na sankcije SAD i može li to biti zabrana izvoza raketnih motora, Zaharova je rekla da se uzvratne mere razrađuju i da će Rusija biti primorana da ponovo, umesto da razmišlja o tome kako da se odnosi poprave i izvuku iz ćorsokaka, odgovori recipročno.\n"Ali pogledajte šta se dešava. Pre godinu do dve SAD su govorile da je za sve kriva Rusija, da je treba kazniti — prvo su smislili kao povod Siriju, Ukrajinu, Solsberi i stalno se nešto izmišlja. A vidite kakve oštre sankcije Amerika uvodi protiv drugih zemalja. Pravi trgovinski rat počeo je između Vašingtona i Pekinga, to je možda u novije vreme prvi put da vidimo tako žestoke bitke", rekla je Zaharova.\nPrema njenim rečima, treba istaći da je agresor u ovom slučaju Vašington, a ne Kina.\n"To nisu pitanja koja se ne mogu rešiti za pregovaračkim stolom. To je prava ekonomska i finansijska ekspanzija, pravi imperijalistički agresivni pristup", navela je ona.\nZaharova je podsetila da je stigla i vest da SAD uvode sankcije i protiv Turske i naglasila da je takvih primera mnogo.\n"Setite se kakav je oštar stav i ograničenja Vašington uveo svojim najbližim partnerima iz EU. Unija još ne može da se oporavi od tih udara koje je zadobila. Da ne govorim o Iranu — u toku je veoma žestok okršaj, politički, ali su aktivirani svi mehanizmi. Zato nije stvar u Rusiji", rekla je Zaharova.\nOna je dodala da možda SAD shvataju da gube resurse za dalji razvoj koji su im bili dovoljni da bi stalno izlazili iz kriza.\n"A te krize svet zaista redovno doživljava. Tih resursa više nema i potrebni su novi. Potrebna je realna ekspanzija — politička, finansijska i ekonomska, koje smo danas svedoci", zaključila je Zaharova.\n"REŠENJE KOJE ODGOVARA SRBIJI" Zaharova: Ruski stav o Kosovu se ne menja\nsaas Hvala Rusiji na podrsci!\nilija sa ovakvom podrskom ce dobro se zapitati svako ko zeli protiv nas\nminnezenger Ako je tako,onda nemamo razloga za brigu...ako je tako?\nPetar Ta garancija da ne bude bezakonja, Srbiji znači! U tom slučaju Kosovo ostaje Srpsko!\nmohava Ne ulivajte nam laznu nadu,ako to niste u stanju i da ucinite.\nloris Mi se nadamo da ce Rusija uspeti da nam bude garant,u protivnom...!


Naša redakcija je, nakon mnogobrojnih glasina o gašenju Košarkaške škole “XXL Basket” Visoko, razgovarala sa prvim čovjekom ovog sportskog kolektiva, Avdom Aždajićem, o trenutnom stanju u ovoj košarkaškoj školi.\nNažalost, nakon dugogodišnjeg mukotrpnog rada i truda, Avdo Aždajić nam je kazao da će biti prisiljen da ugasi XXL Basket, prvenstveno zbog manjka finansijske podrške, a zatim i zbog manjka podrške građana Visokog i sve manje zainteresovanosti mladih da se bave ovim sportom.\nNaime, Košarkaška škola “XXL Basket” Visoko, postoji već gotovo 15 godina pod raznim nazivima, a njeni korijeni sežu još iz ratnog perioda kada se u Visokom održavala kakva-takva košarkaška tradicija i kada smo nastojali da odigravamo utakmice u cijelom onom ludilu. Naravno, nakon rata, pokrenuli smo Košarkašku školu kroz koju je prošao ogroman broj djece, koji su danas već uspješni ljudi, doktori, magistri ili poznati košarkaši. Naš kolektiv je uvijek radio sa jednim ciljem, a to jeste da u ovom gradu stvori jedan pozitivni otklon svim lošim stvarima koje napadaju djecu i mlade, pa smo ih okupljanjem oko jednog kluba upoznavali sa zdravim načinom života – kazao je Aždajić.\nNa naše pitanje o glavnom razlogu zaustavljanja sa radom ovog kolektiva, Aždajić je kazao da najveći problem sa kojim se suočava jeste finansijska podrška, kako od Općine i viših instanci, tako i od ljudi koji su privrženi košarci. Zatim se dotakao i teme kako u Visokom postoji košarkaški klub koji nema svoju školu, a koji nikada nije želio, iz raznih razloga, prihvatiti ideju fuzije XXL Basket-a i KK “Visoko”, iako je ova košarkaška škola stvarala igrače i nesebično ih davala u visočki košarkaški klub.\nSmatram da je ta razuđenost visočke košarke i nemogućnost stvaranja jedne jezgre iz koje će se rađati pravi košarkaši, kao što su braća Buza, koji danas igraju za reprezentaciju BiH, doprinijela ovakvoj negativnoj situaciji u visočkoj košarci. Shvatam da je vrijeme teško i da vlast krpi rupe na sve strane u finansijskom smislu, ali mislim da djecu i mlade ne bismo smjeli uskratiti za jedan ovakav kolektiv, koji nažalost već od septembra prošle godine ne radi, a koji će izgleda biti primoran da trajno zaustavi svoj rad – dodao je Aždajić.\nTakođer, pitali smo prvog čovjeka ovog kolektiva o braći Buza, tačnije o Nedimu Buzi koji pruža odlične partije u KK “Spars” Sarajevo i u kadetskoj reprezentaciji BiH, a ubilježio je i nastup u košarkaškoj A-reprezentaciji BiH, na što nam je Aždajić odgovorio – Da, Nedim je jedan veliki talenat koji je već od početka svog košarkaškog života, od onda kada sam ga učio nekim prvim koracima, pokazivao raskoš svoje košarkaške ličnosti. Primijetio sam u mnogim medijima da se uporno svojata Nedim Buza i da se iznose pogrešne informacije o njegovim počecima, no Nedim je “naše gore list”, član KŠ “XXL Basket” Visoko, koji je sa nama trenirao sezonu i po, nakon čega je na moj nagovor i na poziv svog starijeg brata Nermina, također našeg bivšeg člana, otišao da trenira u Sarajevo, gdje je eto stvorio odličnu karijeru.\nZa kraj našeg razgovora, sa evidentnom tugom u očima, Aždajić nam je kazao da mu najteže pada to što više neće imati priliku da stvara nove generacije košarkaša, ali prije svega i nove generacije dobrih mladića i djevojaka, te što više mladi neće imati priliku da se druže i igraju košarku, učeči kroz utakmice, putovanja i treninge mnogo toga u životu.\nNama na kraju nije prostalo ništa drugo nego da zamolimo sve one koji mogu da pomognu u nastavku rada ove škole da to i učine, jer smo iz Općine dobili negativan odgovor na upit da nam pomognu, a druge načine ne vidimo – dodao je Aždajić, u nadi da će se nekim čudom nastaviti dugogodišnja tradicija ove košarkaške škole.\nNaša redakcija vam donosi i jedan kratak foto-vremeplov ove Košarkaške škole od njenog postanka, preko prve utakmice pa sve do današnjih dana.


Zvezdino "čudo" u "Šumicama"\nHome » Ex Yu odbojka » Zvezdino „čudo“ u „Šumicama“\nRivalstvo odbojkašica Crvene zvezde i Jedinstva iz Užica imalo je kulminaciju početkom 21. veka. Tih godina mečevi ovde dve ekipe privlačili su ogromnu pažnju navijača i medija, a mnogi smatraju da su upravi ti duelu bili ključni za „eksploziju“ srpske ženske odbojke koja je usledila nekoliko godina kasnije. Obe ekipe su tih godina imale vrhunski igrački kadar, za Crvenu zvezdu nastupale su Anja Spasojević, Ivana Đerisilo, Maja Simanić, Maja Ognjenović, Slađana Erić, Dragana Ilić, Maja Mratinković… dok su za Užičanke nastupale Vesna Čitaković, Sanja Starović, Nataša Krsmanović, Suzana Ćebić, Vesna Tomašević, Jasna Majstorović, Ana Antonijević… „Crveno-bele“ sa klupe je predvodio Zoran Terzić, a Jedinstvo Darko Zakoč, dva verovatno najbolja trenera u istoriji srpske ženske odbojke. Rivalstvo i mečevi Zvezde i Jedinstva se i danas prepričavaju, a reklo bi se da se „vrhunac“ rivalstva i meč koji se najviše pamti dogodio 28. aprila 20003. godine.\nTog dana u legendarnoj dvorani „Šumice“ u Beogradu igrao se odlčujući peti meč finala plej-ofa šampionata Srbije i Crne Gore. Dvorana je bila ispunjena do poslednjeg mesta, „Delije“ su davale „ton“ konstantnim navijanjima, a grupa navijača iz Užica upotpunila je prelepu atmosferu. Na terenu je sve „prštalo“, igrala se fantastična odbojka, a Užičanke su posle tri vrlo neizvesna seta vodile sa 2:1. U četvrtom setu igrale su odbojkašice Jedinstva fantastično, vodile su tokom većeg dela igre i činilo se da sigurno „plove“ ka osvajanju titule, prve posle 2000. godine. Kada je Sanja Starović poslala fantastičnu kratku dijagonalu iz druge linije, kojom je donela svom timu prednost od 24:19, činilo se da je pitanje pobednika duela i novog šampiona rešeno. Ipak, u domaćem taboru niko nije ni pomišljao da „istakne belu zastavu“…\nIvana Đerisilo je jedna od junakinja finiša četvrtog seta meča Zvezda – Jedinstvo.\n„Delije“ nisu prestajale sa podrškom svom timu, a odbojkašice Crvene zvezde su se na terenu ponašale kao da ih ne deli samo jedan poen od poraza. Posle greške Užičanki, pri rezultatu 24:20 na servis liniju stala je Ivana Đerisilo, koja je odlučila da uopšte ne kalkuliše pri izvođenju početnog udarca. Usledili su odlični servisi Ivane Đerisilo kojim je mučila primače servisa Jedinstva, ali i fantastični blokovi igračica Zvezde i za „tili čas“ na semaforu je stajalo 24:24. Čini se da je tada definitivno „ušla voda u uši“ gostujućim igračicama, koje kao da nisu mogle da veruju da im iz ruku „klizi“ trofej koji je već bio viđen u njihovim rukama. Posle još jednog odličnog smeč servisa Đerisilove, Anja Spasojević je rutinski osvojila poen i donela set loptu svom timu. Definitivno Užičanke u tim trenucima nisu znale šta ih je snašlo, pa su i naredni poen odigrale dosta loše, da bi Anja Spasojević perfektnom paralelom realizovala kontru Crvene zvezde kojom su „Crveno-bele“ osvojile četvrti set, za potpunu „eksploziju“ u „Šumicama“.\nPosle preokreta u finišu četvrtog seta, čini se da je poslednji set bio samo formalnost. Nošene fantastičnom podrškom sa tribina i neverovatnom energijom posle osvajanja četvrtog seta, odbojkašice Zvezde su od starta tog dela igre „zagospodarile“ terenom i odličnom igrom osvojile set sa 15:10 i treću uzastopnu šampionsku titulu, posle 8 godina dominacije tima iz Užica. Usledilo je veliko slavlje u „Šumicama“, a i pored toga što su do titule došle posle odigranih 5 setova, mnogi su se složili da je pitanje osvajača trofeja rešeno u finišu četvrtog seta.\nAnja Spasojević i Ivana Đerisilo su bile junakinje mnogih trijumfa Crvene zvezde.\n„Čelično srce, strpljenje i snaga donele su nam titulu!“ – bio je komentar posle susreta Ivane Đerisilo, jedne od junakinja iz finiša četvrtog seta. „Blok je proradio kada je bilo najpotrebnije, a mislim da smo sve rešile na kraju četvrtog seta kada smo stigle njihovu prednost od 24:19. Prosto, snaga vas tada izda, a mi smo i pored toga i pored činjenice da smo imale tri povređene igračice i jednu koja je igrala pod temperaturom, uspele da osvojimo titulu. Srce je večeras pobedilo!“ – izjavila je posle susreta srednja blokerka Crvene Zvezde Dragana Ilić.\nPreokret koji su odbojkašice Crvene zvezde napravile u finišu četvrtog seta odlučujućeg meča finala šampionata prvenstva Srbije i Crne Gore 2003. godine, smatra se za jedan od najvećih u istoriji ovog sporta, ali i kao „kulminacija“ fantastičnih duela Zvezde i Jedinstva tih godina. Nažalost, obe ekipe su već narednih godina doživele velike promene u sastavu i odlazak najboljih igračica, pa je to bio i jedan od poslednjih velikih duela ove dve ekipe. Kako je izgledao legendarni finiš četvrtog seta petog meča finala šampionata 2003. godine u kojem su odbojkašice Crvene zvezde napravile veliki preokret, možete se podsetiti na snimku koji je pred vama.


utorak, 22 mart 2016 11:55\nMinistarstvo unutrašnjih poslova /MUP/ Republike Srpske upozorilo je građane da budu oprezni prilikom spaljivanja korova i drugog zapaljivog materijala, kao i da te poslove obavljaju na površinama koje mogu kontrolisati.\nGrađani se upozoravaju da nakon spaljivanja ugase ostatke nesagorene materije, da bi se spriječilo njihovo raznošenje vjetrom i pojava nekontrolisanog gorenja i požara, saopšteno je iz resornog ministarstva.\nU MUP-u kažu da, s obzirom na to da predstoji proljećno krčenje i uređenje poljoprivrednog zemljišta, posebnu opasnost predstavlja nekotrolisano spaljivanje gorivog materijala u blizini šumskih kompleksa i zasada.\nMinistarstvo poziva građane da, ukoliko primijete nekontrolisano širenje vatre, o tome odmah obavijeste nadležnu vatrogasnu jedinicu na dežurni broj 123 ili najbližu policijsku stanicu na dežurni broj 122.\nU toku 2015. godine u Republici Srpskoj evidentirano je 239 požara na otvorenom prostoru, od kojih su se 82 dogodila na zemljištu u državnoj, a 157 u zemljištu na privatnoj svojini, a u požarima izazvanim paljenjem korova, prošle godine je smrtno stradalo pet lica, i to u Banjaluci, Zvorniku, Bijeljini, Prnjavoru i Oštroj Luci.\nIz MUP-a apeluju na sve građane, poljoprivrednike i šumske radnike da se pridržavaju zakonskih odredbi, ne pale vatru na nedozvoljenim mjestima, ne ostavljaju upaljenu vatru bez nadzora i ne uništavaju prirodu, jer mala nepažnja može imati velike posljedice.\nMUP Republike Srpske će u okviru svojih ovlaštenja preduzimati zakonom propisane mjere protiv lica koja su izazvala požare i time ugrozili živote i zdravlje ljudi i pričinili materijalnu štetu.


Odlaze lekari ali i zanatlije\nM. D. 20. avgusta 2017. 09:22\nMinimalna cena rada u Srbiji u poslednjih sedam godina povećana je svega 35 dinara, tako da danas iznosi 22.620 dinara. Posledice dugogodišnje niske minimalne zarade postaju sve razornije po društvo, upozoravaju javnost iz Saveza samostalnih sindikata Srbije. Nebojša Atanacković, predsednik Unije poslodavaca, rekao je nedavno za naš list da je 68 odsto ispitanih u njihovoj anketi izjavilo da se nisu stekli uslovi za povećanje sadašnje minimalne satnice koja iznosi 130 dinara. Oni koji pristaju na povećanje minimalca od početka januara 2018, smatraju da minimalna satnica ne može biti veća od 140 dinara.\n– Ako ovdašnji kapitalisti nastave da škrtare na platama zaposlenih i ako država nastavi da ih podržava u tome, Srbija će ostati bez radne snage mnogo ranije nego što neki misle – ukazuje Zoran Mihajlović, sekretar Veća Saveza samostalnih sindikata.\nOva sindikalna centrala obratila se javnosti saopštenjem koje počinje pitanjem: „Dokle će srpski radnik da bude najmanje plaćen u Evropi”.\nMihajlović kaže da je „ovo već postalo opasno po državu i naciju”.\nPredsednik Aleksandar Vučić je, posle potpisivanja ugovora o investiciji austrijskog proizvođača rasvete „Cumtobel” u Nišu krajem prošlog meseca, izjavio da se Srbija u pojedinim zanimanjima već susreće s nedostatkom radne snage i da za pojedine poslove moramo da uzimamo radnike iz inostranstva. Na gradilištu istočnog kraka Koridora 10 Vučić je pozvao mlade da upisuju zanate, jer su Srbiji potrebne zanatlije, ali je rekao i to da će tim radnicima morati da se daju veće plate.\nSamo se pretvara da je PAS, zarađuje 10.000 dolara mesečno (video)\nOvi glumci za ulogu dobijaju i po 100 miliona dolara, a jedan je…\nRepublički zavod za statistiku ne raspolaže podatkom o broju zaposlenih koji primaju minimalnu zaradu, rečeno je „Politici”. U Srbiji je registrovano oko dva miliona zaposlenih, a samostalni sindikati tvrde da oko 300.000 prima minimalac.\nDirektor Nacionalne službe za zapošljavanje (NSZ) Zoran Martinović izjavio je za Tanjug da je na evidenciji ove državne službe oko 638.000 osoba koje traže posao, što je najmanji broj nezaposlenih u poslednjih 25 godina. On očekuje da će zvanični podaci za drugi kvartal pokazati da je stopa nezaposlenosti niža od 13 odsto, jer bi se na taj način Srbija približila evropskom proseku koji je ispod 10 odsto.\nI sindikalci tvrde da će spisak NSZ sa imenima onih koji traže posao vremenom bivati sve kraći.\n– Ali ne zato što će investitori nagrnuti u Srbiju, nego zbog toga što mladi ljudi neće da rade za platu od koje ne može da se živi – kaže Zoran Mihajlović. – Odlaze nam lekari, medicinske sestre, inženjeri raznih specijalnosti, ali i kvalifikovani radnici. Evropska ekonomija više nije u krizi. Tamo ih rado primaju, jer su sposobni i školovani, lako stiču nova znanja.\nSrbiji bi posle 2040. godine moglo da nedostaje od 80.000 do 100.000 radnika, ukazao je nedavno ekonomista Ivan Nikolić, urednik biltena „Makroekonomske analize i trendovi” Ekonomskog instituta. Po njegovoj računici, zbog iseljavanja i smanjenog priraštaja, sa umerenim povećavanjem broja zaposlenih i ciljanim ekonomskim rastom od četiri odsto, stopa nezaposlenosti u 2020. godine spustiće se na 11,5 odsto, a 2027. ispod šest odsto.\nPrema Anketi o radnoj snazi, koja važi za najobuhvatniji i jedini međunarodno uporedivi instrument za praćenje kretanja na tržištu rada, broj nezaposlenih sa prošlogodišnjih 489.400, do 2025. godine smanjiće se na 369.200 radnika, a 2033. na ispod 100.000.\n– Već od 2027. ulazimo u ozbiljnu krizu, kada nećemo imati dovoljno radne snage za dalji ekonomski rast – kaže Nikolić. – Ako bismo zadržali postojeću privrednu strukturu, zbog veće tražnje u odnosu na ponudu radne snage rast nadnica bio bi veći od rasta inflacije, što bi se negativno odrazilo na konkurentnost naše privrede i usporavanje njenog rasta.\nOtvoren konkurs SPD“Privrednik“ iz Zagreba za…


VISOKI SAVET SUDSTVA: Bivši sudija ponovo izabran za sudiju Privrednog suda\nVisoki savet sudstva (VSS) ponovo je izabrao za sudiju Privrednog suda u Beogradu, Željka Munjizu, koji je proletos nakon višegodišnjeg procesa pravosnažno oslobođen optužbi zbog kojih je ranije ostao bez sudijske funkcije.\nKako se navodi u saopštenju VSS, to telo je na sednici 21. oktobra 2015. godine razmatralo zahtev Munjize o povratku na sudijsku funkciju u Privredni sud u Beogradu.\n"VSS je doneo odluku da se Željko Munjiza bira za sudiju Privrednog suda u Beogradu", navodi se u saopštenju.\nU maju 2015. godine, Apelacioni sud u Beogradu pravosnažno je oslobodio Munjizu, kao i advokata Nemanju Jolovića i konačno otklonio sumnje da su 2006. godine oštetili Holding kompaniju "BIM Slavija AD", koja je bila u stečaju.\nTom odlukom potvrđena je presuda Višeg suda u Beogradu, koji ih je takođe oslobodio zbog nedostatka dokaza optužbi - Munjizu da je izvršio krivično delo kršenje zakona od strane sudije, a Jolovića da je zloupotrebio službeni položaj stečajnog upravnika u "BIM Slavija".\nMunjiza je bio uhapšen krajem septembra 2008. godine, kada je Narodna skupština Republike Srbije po hitnom postupku izglasala da mu se ukine imunitet.


Protiveksplozivna zaštita, Ex-ATEX zone, prava i obaveze korisnika i distributera - Agropartner DOO Novi Sad\nATEX direktiva koja je postavljena od strane članica Evropske Unije se primenjuje i kod nas.\nATEX je akronim izveden iz francuske rečenice “Appareils Destines a etre utilises en ATmospheres EXplosibles” i naziva se za dvije direktive EU koje regulišu kako organizacije koje upravljaju potencijalno eksplozivnim okruženjima.\nOve direktive su postale obavezne za svu električnu i mehaničku opremu namenjenu za primenu u opasnim zonama.\nProizvodi namenjeni za upotrebu u potencijalno eksplozivnim atmosferama koriste se na naftnim platformama, u petrohemijskim postrojenjima, rudnicima, mlinovima, skladištima i svim drugim ugroženim prostorima.\nPotencijalno eksplozivna atmosfera predstavlja smešu vazduha i zapaljivih gasova, para, prašina, maglica i vazduha ili drugih kombinacija eksplozivnih gasova koje su tipične za isparenja goriva.Ako se dovoljna količina vazduha pomeša sa zapaljivom materijom jedan izvor paljenja može izazvati eksploziju, sa potencijalno katastrofalnim posledicama.\nDirektiva 99/92 / Ex ili ATEKS 137 regulišu minimalne zahteve koje poslodavci moraju ispuniti kako bi poboljšali sigurnost radnika u izloženim sredinama.\nOd poslodavaca ova direktiva zahteva da identifikuje sve potencijalno explozivne atmosfere a zatim sistematski proceni i klasifikuje u odnosu na:\nOpasne osobine prisutnih supstanci, količina supstanci, svi zahvaćeni procesi i njihova izloženost supstancama, na koje temperature i pritiske se rukuju supstance, sistem za zadržavanje i mogućnosti za sprečavanje neželjenih curenja, mere dostupne kako bi se sprečilo eksplozivno okruženje da traje duže vremena (tj. Ventilacija).\nZa gas, magle i isparenja;\nZona 0 – Okolina u kojoj se često pojavljuje mešavina vazduha i zapaljivih gasova, magle ili isparenja i dugotrajno traje.\nZona 1 – Okolina gde se u normalnim uslovima može pojaviti mešavina vazduha i zapaljivog gasa, magle ili para.\nZona 2 – Okolina gde se u normalnim uslovima može pojaviti mešavina vazduha i zapaljivog gasa, magle ili isparenja, ali brzo se razblaži.\nZona 20 – Okolina u kojoj se često pojavljuju eksplozivni oblaci prašine na duže vreme.\nZona 21 – Okolina u kojoj se eksplozivni oblaci prašine mogu pojaviti pod normalnim uslovima.\nZona 22 – Okolina u kojoj se eksplozivni oblaci verovatno neće pojavljivati, a ako se i pojave brzo nestaju.\nKoje tečnosti pripadaju zoni 0 i 1?\nFluidi visoke zapaljivosti ili sa niskom tačkom paljenja ispod 38 °C su najčešće: benzin, kerozin, metanol…\nPrilikom manipulacije ovakvim tečnostima obavezno je da uređaji tj pumpe imaju određeni ATEX sertifikat, IECE oznaku kao i oznaku zone u kojoj se smeju primenjivati.\nU zemljama Evropske Unije se ne zahteva sertifikat prilikom pretakanja i istakanja dizel goriva, nafte, ulja…\nJer su to sve tečnosti koje poseduju višu tačku paljenja od 38°C.\nProizvođači i uvoznici moraju osigurati da njihovi proizvodi zadovoljavaju specifične zahteve i da prolaze kroz odgovarajuće procese eksterne sertifikacije. Ova deklaracija o usaglašenosti garantuje da je oprema pogodna za njegovu namenu i daje pored prava da nosi oznaku EX i klasifikacioni kod koji određuje u kojim okruženjima je uređaj odobren za upotrebu.\nVrsta pumpe i sertifikati.\nUkoliko po navodima prodavca pumpa zadovoljava EX, ATEX i IECE standarde i regulative obavezno zahtevajte i svu prateću dokumentaciju proizvođača aparata za istakanje i pretakanje.\nRadi bezbednosti preporučujemo originalan proizvod a ne kopiju jer plagijatori neće biti odgovorni u slučaju nesrećnog događaja.\nTo su: Ex pumpe, zupčaste, peristaltičke, centrifugalne, pneumatske membranske pumpe, dozirne, zavojne pumpe, ručne klipne i rotacione pumpe, potapajuće pumpe, solarne potapajuće pumpe, laboratorijske, dvosmerne, filter pumpe, prenosne (mobilne), pumpe visokog i niskog pritiska…\nZavisno od potrebama industrija i namena imate pumpe izrađene od raznih materijala.\nZa visoko agresivne medije se koristi najviše plastika koja je najčešće u koegzistenciji sa raznim hemikalijama.\nSkoro podjednako se koristi i INOX ali samo prema hemikalijama određene agresivnosti.\nSvaki renomirani proizvođač garantuje za pouzdanost i kvalitet svog proizvoda.\nUkoliko niste u mogućnosti samostalno da prepoznate originalni proizvod možete pogledati naš blog koji Vam u tome može pomoći “Kako prepoznati originalne pumpe i merače protoka”.


Kultura u Beogradu – Muzej primenjene umetnosti – EOC\nMuzej primenjene umetnosti je lociran u samom srcu Beograda, blizu Knez Mihailove ulice, koja je glavna trgovačka ulica u gradu i ujedno i pešačka zona koja vodi ka najznačajnijem turističkom spomeniku Beograda, srednjovekovnoj tvrđavi Kalemegdan.\nOsnovan je 1950. godine i od tada se nalazi u zgradi koja je u međuratnom razdoblju bila poznata kao Palata Čelebonović, po imenu tadašnjeg vlasnika, advokata dr Jakova Čelebonovića.\nZgrada u kojoj se nalazi muzej podignuta je u periodu od 1927. do 1929. godine i sagrađena je kao dvospratna palata u akademskom stilu, sa reprezentativnim ulazom i prostranim mermernim stepeništem sa ogradom od kovanog gvožđa. Iako su vremenom vršene različite adaptacije, zdanje je sačuvalo duh vremena u kome je podignuto. Autori ovog markantnog objekta beogradske međuratne arhitekture su arhitekti Stevan Belić (projekat), Nikola Krasnov (fasada) i Neregar (unutrašnja dekoracija).\nMuzej primenjen umetnosti pripada kategoriji umetničkih muzeja specijalizovanog tipa. Osnivački fond Muzeja činila je kolekcija od 3000 hiljade predmeta koju je sakupio poznati slikar i grafičar Ljuba Ivanović, a tokom godina fond je obogaćen otkupima, poklonima građana i legatima donatora.\nDanas Muzej poseduje oko 40 000 predmeta primenjene umetnosti, među kojima se nalaze dela od izuzetnog umetničkog i kulturnog značaja.\nMuzej primenjen umetnosti ima dinamičan izložbeni program u okviru svoje četiri nezavisne galerije i organizator je godišnje tematske studijske izložbe, Salona savremene primenjene umetnosti, kao i gostujuće izložbe iz zemlje i inostranstva.\nNa drugom spratu Muzeja, izložba ”Na prvi (p)ogled: Muzej primenjene umetnosti“ predstavlja eksponate iz muzejskih kolekcija istorijskih odseka iz Odseka za drvo i stilski nameštaj, Odseka za metal i nakit, Odseka za tekstil i kostim, Odseka za keramiku, porcelan i staklo i Odseka za fotografiju, primenjenu grafiku i umetničku opremu knjige. Značajan deo artefakata izložen je ovom prilikom po prvi put nakon više decenija, dok je jedan broj muzejskih eksponata upravo premijerno predstavljen na ovoj izložbi.\nZavirite u kolekcije Muzeja primenjene umetnosti, otkrijte lepotu i raznolikost njihovih sadržaja i proširite Vaše kulturne vidike… Dobrodošli u Muzej primenjene umetnosti!


Građanske Inicijative | Projekti\nStrateška dokumenta GI\nMatrica slobode medija – on-line alat za praćenje stepena medijskih sloboda\nTekovine balkanskog civilnog društva\nTACSO - Tehnička asistencija organizacijama civilnog društva\nU okviru projekta „Globalni razvoj i uloga OCD Zapadnog Balkana“ koji implementira austrijska razvojna i humanitarna organizacija „Horizont3000“, zajedno sa partnerskim organizacijama iz Hrvatske, Crne Gore, Makedonije, Albanije, Slovenije, Građanske inicijative su organizovale seriju događaja i objavljeni su radovi na temu razvojne saradnje i humanitarne pomoći.\nPrilikom procesa pristupanja EU Srbija će morati da uskladi svoje zakonodavstvo sa pravnim okvirom Evropske Unije. Tom prilikom će se Srbija obavezati da promeni svoju ulogu od primaoca razvojne pomoći do davaoca razvojne pomoći.\nU okviru projekta oranizovano je više nacionalnih i regionalnih sastanaka koji su imali ulogu da osnaže OCD u Srbiji da pokrenu debate u ovoj oblasti, kao i da podignu svest predstavnika organizacija i vlasti o važnosti ove teme.\nGrađanske inicijative su učestvovale kao partneri u izradi tri publikacije – „Uključivanje organizacija civilnog društva zapadnog Balkana u ostvarivanje ciljeva održivog razvoja“ zatim „Stvaranje podsticajnog okruženja za doprinos civilnog društva globalnom razvoju“ i na kraju “Studija slučaja u Republici Srbiji”.\nPublikacije možete preuzeti ovde:\nUključivanje organizacija civilnog društva u ostvarivanje ciljeva održivog razvoja\nStvaranje podsticajnog okruženja za doprinos civilnog društva globalnom razvoju\nSerbia Country Study Report\nU cilju povećanja poštovanja slobode izražavanja i medija, Građanske inicijative pokreću projekat koji će omogućiti praćenje planiranih mera i efektivnosti primena u oblasti slobode medija tokom procesa evropskih integracija.\nAktivnosti će doprineti poboljšanju vladinih mera, poboljšanju politika i delovanja u oblasti slobode izražavanja uključivanjem šireg civilnog društva i udruženja novinara. Aktivnosti će obezbediti praćenje postojećih i definisanje novih mera u poglavljima 5, 8, 10, 23, 28 i 32.\nKroz dijalog, koordinaciju i razmjenu informacija između civilnog društva, medija i institucija u pogledu slobode izražavanja, Matrica slobode medija će doprineti boljoj vidljivosti planiranih i implementiranih mera.\nProjekat će uključiti i građane u postupke praćenja primene zakona i praksi koji štite slobodu izražavanja.\nAktivnosti će uključivati novinare, medijska udruženja, OCD posvećene slobodi medija i slobodi izražavanja, branitelje ljudskih prava i druge aktere u medijima. Implementacija će biti praćena u najmanje 15 opština u Srbiji.\nSve monitoring aktivnosti će biti predstavljene vladinim institucijama – policiji, pravosuđu, tužilaštvu, nezavisnim i regulatornim tijelima – svim institucijama koje vode koordinacione grupe u gore pomenutim poglavljima.\nAktivnosti će se realizovati zajedno sa novinskom agencijom FoNet i nedavno uspostavljenom Međusektorskom grupom za slobodu izražavanaj u okviru EU Konventa.\nU narednom šestomesečnom periodu biće kreirana on-line platforma za slobodu medija u procesima EU integracija – Matrica slobode medija. Građanske inicijative, uz podršku drugih aktera na medijskoj sceni nastaviće da ažuriraju platformu sa relevantnim informacijama. Zahtevi za dostupnost informacija od javnog značaja biće poslati svim institucijama koje su nadležne za sprovođenje zakona koji se tiču medijskih sloboda.\nTekovine balkanskog civilnog društva – jačanje potencijala zagovaranja i praćenja i kapaciteta organizacija civilnog društva\nGrađanske inicijative u okviru projekta Tekovine balkanskog civilnog društva – jačanje potencijala zagovaranja i praćenja i kapaciteta organizacija civilnog društva koji sprovode kao članica Balkanske mreže za razvoj civilnog društva (BCSDN), vrše zagovaračke aktivnosti i pripremaju godišnji Izveštaj o praćenju razvoja podsticajnog okruženja za civilno društvo u Srbiji.\nPraćenje je zasnovano na Matrici za praćenje podsticajnog okruženja za razvoj civilnog društva (CDRaz) koju su razvili Balkanska mreža za razvoj civilnog društva (BCSDN) i Evropski centar za neprofitno pravo (ECNL). Matrica sadrži glavne principe i standarde čije je postojanje identifikovano kao krucijalno kako bi se pravno okruženje posmatralo kao okruženje koje pruža podršku i podsticaj radu organizacija civilnog društva. Matrica je organizovana oko tri oblasti: (1) Osnovne pravne garancije sloboda; (2) Okvir za finansijsku izvodljivost i održivost organizacija civilnog društva; (3) Odnos na relaciji Vlada – organizacije civilnog društva.\nPrincipi, standardi i indikatori su formulisani uz uzimanje u obzir trenutnog stanja razvoja i diverziteta u državama Zapadnog Balkana i u Turskoj. Oni se oslanjaju na međunarodno garantovane slobode i prava i najbolje regulatorne prakse u Evropskoj uniji i evropskim državama. Cilj Matrice je definisanje optimalne željene situacije za efikasno funkcionisanje i razvoj civilnog društva, dok istovremeno ona ima za cilj postavljanje realističnog okvira koji organi javne vlasti mogu slediti i primenjivati. Imajući u vidu činjenicu da glavni izazovi leže u primeni, indikatori su definisani tako da prate situaciju na nivou pravnog okvira i praktične primene.\nIndikatori koje prati Matrica usvojeni su za praćenje podsticajnog okruženja za civilno društvo EU, te se nalazi godišnjeg Izveštaja o praćenju podsticajnog okruženja u Srbiji koriste pri pisanju izveštaja Godišnjih izveštaja Evropske komisije o napretku Srbije u procesu evropskih integracija.\nProjekat Tehničke pomoći organizacijama civilnog društva (TACSO), izabrao je konzorcijum koji čine Građanske inicijative, Kuća ljudskih prava, Centar za razvoj neprofitnog sektora i Fondacija za nove komunikacije Dokukino da bude njegov Resurs centar u Srbiji.\nPartnerstvo između Resurs centra i TACSO-a osmišljeno je tako da ojača kapacitete Resurs centara radi preuzimanja ključnih funkcija TACSO-a na jačanju civilnog društva. Ovo se odnosi na aktivnosti jačanja internih kapaciteta, stvaranje partnerstava i umrežavanja, javno zastupanje, akcije podizanja vidljivosti, kao i na tehničku “help desk” pomoć. Zajednički cilj je pružanje podrške celokupnom civilnom društvu u Srbiji radi njegovog jačanja i stvaranje podsticajnog okruženja za njegovo funkcionisanje.\nPartnerstvo između TACSO-a i konzorcijuma okupljenog oko Građanskih inicijativa podiže pružanje tehničke pomoći organizacijama civilnog društva na novi nivo. Ova saradnja će obezbediti održivost TACSO projekta, aktivnosti i usluga i nakon njegovog završetka 2017. godine.\nTehnička pomoć organizacijama civilnog društva (TACSO) podržana je od strane EU od 2009. godine u okviru CSF mehanizma, kako bi se ojačali kapaciteti civilnog društva i dodatno stimulisalo stvaranje podsticajnog okruženja za razvoj civilnog društva i kulture na zapadnom Balkanu i Turskoj.\nTACSO posluje preko jedne regionalne kancelarije u saradnji sa nacionalnim kancelarijama u sedam zemalja, koje za stalno zapošljavaju 22 profesionalaca/ki. TACSO približava zemlje zapadnog Balkana i Turske jedne drugima i EU, organizovanjem aktivnosti na regionalnom nivou. Pored toga, TACSO odgovara specifičnim potrebama organizacija civilnog društva kroz pružanje tehničke pomoći, pružanjem podrške za izgradnju kapaciteta i omogućavanje dijaloga među ključnim akterima civilnog društva.\nFestival “Miredita, dobar dan!“ u Beogradu predstavlja beogradskoj javnosti kulturnu scenu Kosova. Cilj održavanja ovog festivala je da svake godine kroz različite umetničke forme doprinese uspostavljanju trajnog mira i normalizaciji odnosa Srbije i Kosova.\nKao inspiracija za osnivanje i realizaciju festivala poslužio je Bekim Fehmiu, albanski, kosovski, beogradski, jugoslovenski i svetski glumac – simbol zajedničke prošlosti sa svim njenim izazovima, dostignućima i nerazumevanjima.\nPosetioci Festivala imaju priliku da se upoznaju sa kosovskom kulturnom scenom – pozorištem, filmom, muzikom, likovnim stvaralaštvom. Pored umetničkog programa, festival uključuje i javne debate na kojima se kritički preispituju odnosi Beograda i Prištine, sa stanovišta nasleđa prošlosti, ali i prespektiva saradnje u oblasti ekonomije, trgovine, obrazovanja, sporta, civilnog sektora i svih delova društva.\nOd 2015.godine deo festivalskog programa održava se i na Kosovu, i posvećen je liku i delu Bekima Fehmiu.\nFestival organizuju: Građanske inicijative, Centar za praktičnu politiku i Integra iz Prištine, uz podršku forumZFD za Zapadni Balkan i Fonda za otvoreno društvo Kosova.\n„YouthBuild“ je program koji se sprovodi u Sjedinjenim američkim državama, kao i u 15 zemalja širom sveta. Za proteklih 30 godina „YouthBuild“ je doprineo da se više od 94 000 mladih ljudi aktivira i angažuje u izgradnji svojih zajednica.\n„YouthBuild Srbija – Edukovani i aktivni mladi“ obuhvata intenzivnu obuku za sticanje veština neophodnih za zapošljavanje i aktivizam u lokalnoj zajednici. Do sada je kroz YouthBuild Srbija prošlo 212 učesnica i učesnika iz Južne Srbije i Sandžaka, podeljenih u 5 generacija polaznika.\nTokom 6 meseci učešća u programu mladi se angažuju u različitim aktivnostima. Program se odvija u tri faze:\nPrva faza projekta traje četiri meseca i obuhvata intenzivnu praktičnu obuku u Trening centru. Aktivizam u lokalnoj zajednici, učenje jezika, finansijska pismenost, veštine liderstva i timskog rada su neke od tema sa kojima se učesnici susreću u ovoj fazi. Seminari o pisanju projekata, aktivnom traženju posla i preduzetničkim znanjima takođe su deo obuke u prvoj fazi programa.\nTokom druge faze, polaznici/ce sprovode društveno korisne projekte unutar zajednice. Teoretska znanja i veštine koje dobijaju inspirišu ih da se pokrenu, ali i da motivišu svoje sugrađane da im se pridruže u akcijama sređivanja zajednice.\nU trećoj fazi, koja traje dva meseca, polaznici volontiraju, traže radna mesta, stažiraju i obavljaju stručnu praksu u privatnim preduzećima, javnim institucijama i organizacijama civilnog društva.\nMladi koji su učestvovali u Programu do sada su sproveli ukupno 39 društveno korisnih akcija. One su uključivale renoviranje javnih prostora, lokalne ekološke akcije, postavljanje prilaznih rampi sa osobe sa invaliditetom, akcije koje su promovisale principe ljudskih prava i aktivnog građanstva. Više od 5000 građana učestvovalo je u ovim akcijama, a lokalna zajednica doprinela je njihovom sprovođenju sa više od 20.000 €.\nNakon završetka programa posao je našlo 64. učesnika, a osnovane su i 4 neformalne omladinske grupe koje su nastavile da aktivno učetvuju u sređivanju svojih zajednica.\nVažno je napomenuti da su se učesnici YouthBuild programa angažovali i za vreme poplava koje su pogodile Srbiju. Mladi su prikupljali sredstva za higijenu, garderobu za decu i odrasle, hranu za bebe, pelene, vodu. Takođe, multietnička grupa (Albanci, Bošnjaci, Romi i Srbi) od tridesetak mladića i devojaka iz Sandžaka i sa juga Srbije učestvovala je u akciji čišćenja poplavljenog Paraćina sa željom da promoviše princip solidarnosti i neophodnosti učešća mladih ljudi u obnovi.\nNa kraju, u okviru programa obučena je grupa od 17 omladinskih trenera sa juga Srbije i iz Sandžaka. Oni nastavljaju da rade sa svim zainteresovanima za razvoj lokalnih zajednica i unapređenje položaja mladih.\nSEKO za građansko društvo, medije i kulturu\nGrađanske inicijative vodeća su članica SEKO za građansko društvo, medije i kulturu, u okviru konzorcijuma koji čine i Nezavisno udruženje novinara Srbije i Asocijacija nezavisna kulturna scena Srbije. Građanske inicijative u saradnji sa Kancelarijom za evropske integracije (KEI) organizuju obuku za predstavnike udruženja građana radi unapređenja znanja i veština u pogledu njihovog aktivnog uključivanja u procese programiranja, praćenja i izveštavanja o sredstvima EU i razvojnoj pomoći R Srbiji, učestvuju u procesima konsultacija i usaglašavanja stavova prema planu KEI i osnivaju platformu organizacija civilnog društva sa podplatformama za svaku od tri tema koje pokriva SEKO.\nSEKO mehanizam je uspostavljen 2011. godine kako bi se unapredio dijalog između državnih organa i civilnog društva u procesu programiranja i povećanju efikasnosti korišćenja razvojnih sredstava, posebno fondova EU. U okviru SEKO mehanizma odvija se saradnja sa Kancelarijom za evropske intergracije Vlade Republike Srbije (KEI) koja podrazumeva konsultacije, učešće u radu sektorskih radnih grupa na kojima se pripremaju predlozi za korišćenje sredstava iz EU fondova, organizacija obuka, i sl.\nViše informacija možete pronaći na sajtu www.sekomehanizam.org\nU Beogradu je 16. februara 2003. godine, na konferenciji “Udruženi građani i građanke” osnovana Federacija nevladinih organizacija Srbije (FeNS). Ovo je do sada najbrojnija mreža nevladinih organizacija – u ovom trenutku mreža broji 550 organizacija članica iz ukupno 102 opštine u Srbiji.\nIzvršni organ mreže je Veće FeNS-a koje je sastavljeno od 17 predstavnika organizacija, odabranih po regionalnoj osnovi. Veće ima tri ko-predsedavajuća koji u javnosti predstavljaju FENS.\nU narednom periodu, očekuje se revitalizacija FENS-a i korišćenje potencijala ove mreže u realizaciji različitih zagovaračkih inicijativa u cilju poboljšanja okvira za dalji razvoj civilnog društva.\nNacionalna Asocijacija Praktičara/ki Omladinskog Rada – NAPOR je savez udruženja sa 80 punopravnih i 10 pridruženih članica organizacija civilnog društva koje sprovode omladinski rad u Republici Srbiji. NAPOR je uspostavljen u martu 2009. godine sa osnovnim ciljem osiguranja kvaliteta programa omladinskog rada i profesionalizacije omladinskog rada u Republici Srbiji. NAPOR sprovodi akreditaciju udruženja za mlade i udruženja mladih za sprovođenje omladinskog rada, kao i validaciju omladinskih radnika za rad sa mladima.\nGrađanske inicijative učestvovale su na Osnivačkoj Skupštini i u formulisanju strateških dokumenata NAPORa. Na Skupštini održanoj u novembru 2014.godine, predstavnica Građanskih inicijativa izglasana je za članicu Nadzornog odbora NAPOR, a organizacija je prethodno akreditovana za bavljenje omladinskim radom.\nKrovna organizacija mladih Srbije predstavlja najviše predstavničko telo mladih u Srbiji. KOMS je savez udruženja koji trenutno okuplja preko 90 organizacija članica (organizacije mladih i za mlade) sa čitave teritorije Republike Srbije. KOMS je izrastao iz Koalicije mladih Srbije, mreže koja je 2003. okupila pet nacionalnih omladinskih organizacija i organizacija koja se bave mladima – Građanske inicijative, Mladi istraživači Srbije, Omladina JAZAS-a, Omladinski informativni centar i Savez izviđača Srbije i u okviru koje su delovali i Omladinski Savet Vojvodine i Studentska unija Srbije u ostvarenju dva cilja: podizanje svesti javnosti na lokalnom i nacionalnom nivou o poziciji mladih u zemlji i uspostavljanju institucionalnog tela za brigu o mladima. Nakon više godina javnog zastupanja, koalicija je izdejstvovala formiranje Krovne organizacije mladih kao najvišeg nezavisnog predstavničkog tela mladih u Srbiji.\nGrađanske inicijative učestvuju u svim aktivnostima KOMSa, sa posebnim akcentom na procese zagovaranja u omladinskoj politici i jačanju kapaciteta udruženja mladih i za mlade.\nALO! – Pitajte lokalce\nNeka ravnopravnost postane stvarnost\nUdruženi građani za Srbiju\nNezavisne institucije bliže građanima\nProjekat HomoEuropeanus posvećen je prvo ispitivanju znanja građana, kako onih koji žive u državama članicama tako i onih koji žive u državama kandidatkinjama, a zatim razgovorima o tome šta mi kao građani i građanke mislimo o EU, šta od nje očekujemo i da li nas naše školstvo uči bilo šta o zajednici kojoj Srbija treba da se priključi.\nProjekat je namenjen mladim ljudima, srednjoškolcima – razmeni njihovih iskustava, znanja i stavova o EU, zajedničkim ciljevima u takvoj zajednici država i okuplja organizacije iz 12 država.Šta i koliko znamo o Evropskoj Uniji? Šta su nas u školi učili i šta su propustili da nas nauče? Da li postoji evropski identitet, ako postoji – šta on podrazumeva?\n„Ni 30 godina evaluacije EU nisu uspele da otkriju šta je svaki sicilijanski seljak mogao da im kaže u samom startu: Za šta je novac namenjen i kako se on troši.” Ova ideje vodeće naučnice Aline Mungiu Pipidi stoji iza projekta „Pitajte lokalce”.\nInter Alia sa Građanskim inicijativama i drugim partnerima nameravaju da iskoriste uticaj neformalnih društvenih mreža u malim zajednicama kako bi istražili i unapredili na lokalu rad agencija protiv korupcije i regulaciju trošenja javnih sredstava. Informacije će biti saklupljane od građana i koristiće ih građani sa ciljem da se dekonstruišu negativne slike koje dalje produbljuju nejednakost i nepravdu i dovode do viktimizacije i defetizma unutar samih zajednica ali i u njihovom odnosu prema drugim zemljama članicama i ljudima koji u njima žive.\nNakon obavljenog istraživanja, sve zanimljive priče lokalaca idemo da zabeležimo kamerom i sve to spajamo u dokumentarni film.\nMLADGRAD je priznanje koje Građanske inicijative od 2010. godine dodeljuju povodom 12. avgusta, Međunarodnog dana mladih, lokalnim samoupravama, udruženjima, neformalnim grupama i pojedincima za doprinos unapređenju položaja mladih u lokalnoj zajednici. Ideja o\nMLADGRAD nagradi nastala je tokom 2010. godine pred otvaranje 100-te kancelarije za mlade i pred početak Međunarodne godine mladih, u kontekstu pružanja veće podrške lokalnim samoupravama u radu sa mladima.\nCilj dodele priznanja jeste pružanje podrške lokalnim samoupravama, organizacijama, grupama i pojedincima u radu sa mladima. Odavanje priznanja, promocija i širenje priče o uspešnim primerima u radi sa mladima – a sve u cilju stavljanja pitanja položaja mladih visoko na dnevni red svih organizacija, institucija, političkih partija, kako na lokalnom tako i na nacionalnom nivou.\nMLADGRAD se dodeljuje u 3 kategorije i to:\nza ukupan doprinos lokalne samouprave unapređivanju položaja mladih u lokalnoj zajednici,\nza lokalnu samoupravu za dodeljeni javni prostor mladima,\nza omladinsku organizaciju, inicijativu ili neformalnu grupu, za doprinos unapređivanju saradnje između lokalne samouprave i mladih;\nU okviru nagrade pored pomenutih kategorija, može biti dodeljeno i specijalno priznanje u svakoj kategoriji za naročit doprinos unapređenju položaja ranjivih kategorija mladih.\nStručni žiri kog čine predstavnici/e omladinskih organizacija, nacionalnih institucija, partnera i donatora sastaje se i nakon završenog procesa nominacija donosi odluku o pobednicima.\nU 2015.godini Mladgrad koncept će biti osvežen novim idejama, a u cilju ostvarivanja dugoročnog uticaja na lokalne zajednice koje će narednih godina dobijati nagradu.\nPitanje javnih prostora i njihove dostupnosti, kao i dostupnosti infomacija jedno je od kljucnih ukoliko se govori o sistematicnom gradjanskom organizovanju i aktivizmu. Ovo je posebno znacajno u slucaju omladinskog organizovanja, jer uprkos postojanju potrebe, vecina omladinskih inicijativa, projekata i grupa nema pristup prostoru za rad zbog nejasnih procedura i uslova konkurisanja, nejasnih nadležnosti institucija, nedostatka informacija i cesto, nepostojanja volje.\nZbog svega toga su Gradjanske inicijative pokrenule kampanju o javnim prostorima početkom 2009. godine. Kampanja je dugo vremena planirana i osmišljavana uz brojne konsultacije sa institucijama i omladinskim grupama. Istovremeno je stvarana i mreža udruženja i omladinskih grupa po Srbiji koji su lokalna podrška kampanji.\nCiljevi ove kampanje su:\nDemistifikacija i izmeštanje teme javnih prostora iz sfere biznisa, politike i korupcije u sferu javnog nadzora i kontrole,\nOmogucavanje da informacije i podaci o javnim prostorima i nekretninama u državnom vlasništvu, njihovom statusu, mogucnosti davanja u zakup, uslovima i procedurama i sve druge informacije do kojih je teško ili nemoguce doci, postanu javni, transparentni i lako dostupni,\nPovecanje dostupnosti javnih prostora za udruženja gradjana, a posebno za omladinske organizacije, grupe i inicijative,\nPovecanje transparentnosti rada organa javne vlasti u vezi sa javnim prostorima,\nPovecanje informisanosti gradjana i gradjanki o svojim mogucnostima i pravima u vezi sa javnim prostorima,\nPovecanje informisanosti gradjana i gradjanki o javnim prostorima uopšte;\nKampanja se odvija u dva pravca – jedan predstavlja direktnu saradnju sa organizacijama civilnog društva i lokalnim omladinskim grupama sa ciljem podizanja svesti o ovoj temi i dobijanju konkretnih prostora na korišcenje, a drugi jeste razvijanje dijaloga i saradnje sa institucijama u vezi sa prikupljanjem informacija, procedura i primera dobre prakse\nProjekat “Neka ravnopravnost postane stvarnost” zajednički realizuju Poverenica za zaštitu ravnopravnosti i Savez udruženja Kuća ljudskih prava i demokratije uz podršku Ambasade Kraljevine Norveške.\nProjekat ima za cilj da doprinese suzbijanju diskriminacije i unapređenju ravnopravnosti marginalizovanih grupa i njihovih pripadnika/ pripadnica, kroz unapređenje znanja i veština nacionalnih saveta nacionalnih manjina za prepoznavanje diskriminacije i podnošenje pritužbi zbog diskriminacije, i podizanje kapaciteta organizacija civilnog društva koje se bave problematikom mladih, kako bi se oni obučili da prepoznaju diskiminaciju i realizuju aktivnosti usmerene ka podizanju svesti šire javnosti o diskriminaciji u svojim lokalnim zajednicama.\nU kancelarijama Građanskih inicijativa je tokom majksih poplava osnovan krizni štab pod nazivom „Udruženi građani za Srbiju“ koji je bio na raspolaganju svim organizacijama civilnog društva za aktivnosti usmerene na pomoć građanima Srbije nakon poplava. Na Facebooku i Twitteru su pokrenuti nalozi „Udruženi građani za Srbiju“, kao i sajt www.udruzeni.org. Već tokom prvih dana poplava, civilno društvo Srbije reagovalo je punom snagom i svim kapacitetima kroz podelu humanitarne pomoći na terenu, organizovanje volontera i distribuciju informacija o potrebama ugroženog stanovništva. Krizni štab Udruženi građani za Srbiju koordinirao je aktivnosti više od 200 organizacija koje su svoje resurse stavile u službu pružanja hitne i direktne podrške građanima pogođenim poplavama širom Srbije. U ovoj fazi civilno društvo fokusiralo se na prikupljanje i distribuciju humanitarne pomoći, akcije čišćenja javnih površina i objekata i pružanje psihosocijalne podrške, a već tokom leta, počeli su konkretni radovi na sanaciji i rekonstrukciji objekata i trajnom zbrinjavanju lica koja su bila smeštena u prihvatne centre. U sledećoj fazi, pored monitoringa procesa obnove, aktivnosti civilnog društva biće fokusirane na transparentno izveštavanje o utrošku sredstava i sprovedenim aktivnostima države u cilju saniranja posledica poplava.\nGrađanske inicijative su, u okviru aktivnosti u mreži Udruženi građani za Srbiju kreirale i pustile u rad interaktivnu mapu koja pruža direktan uvid u rad civilnog društva Srbije tokom aktivnosti pružanja pomoći, sanacije i rekonstrukcije objekata (privatnih i javnih) koji su pretrpeli štetu od poplava. Takođe, Građanske inicijative su predstavile i izveštaj o posledicama poplava, koji je izrađen na bazi podataka koje su sakupljale umrežene organizacije civilnog društva iz raznih krajeva zemlje.\nU 2015. godini, pstojeća interaktivna mapa biće unapređena, pa će se na njoj naći informacije o aktivnostima državnih institucija i lokalnih samouprava na sanaciji štete od poplava.\nCilj ovog projekta je stvaranje mreže 10 kontakt organizacija za tri nezavisne institucije (Zaštitnik građana, Poverenik za informacije od javnog značaja i zaštitu podataka o ličnosti i Poverenik za zaštitu ravnopravnosti), kako bi se unapredila veza između ovih institucija i građana i građanki na lokalnom nivou.\nMreža kontakt organizacija će unapređivati kapacitete nezavisnih institucija kroz razvoj platformi lokalnih organizacija kako bi se bolje odgovorilo na kršenja prava i potrebe građana u lokalnim zajednicama.\nU okviru projekta „Nezavisne institucije bliže građanima” Građanske incijative su organizovale za izabrane organizacije trodnevni trening u cilju dobijanja više informacija o mogućnostima za približavanje rada nezavisnih institucija građanima i građankama na lokalnom nivou. Nakon toga, u saradnji sa lokalnim organizacijama, organizovaće se posete Zaštitnika građana, Poverenika za informacije od javnog značaja i zaštitu podataka o ličnosti i Poverenika za zaštitu ravnopravnosti izabranim lokalnim zajednicama.\nProjekat je namenjen organizacijama iz Srbije van Beograda, čije aktivnosti su u vezi sa delokrugom rada nezavisnih institucija, koje ostvaruju direktan kontakt sa građanima i koje imaju dovoljno kapaciteta da učestvuju u aktivnostima. Posebnu prednost za učešće u projektu imaju organizacije iz ekonomski nerazvijenih područja i iz područja u kojima žive nacionalne manjine.


KOIKOI 16. aprila u Domu omladine Beograda - Trecisvijet.com\nKOIKOI 16. aprila u Domu omladine Beograda\nKOIKOI će održati svoj prvi veliki koncert u Amerikani Doma omladine, 16. aprila sa početkom u 20 časova. Pažljivo osmišljen, režirani koncert biće isproduciran u skladu sa svim svetskim produkcionim standardima.\nOvo je jedinstvena prilika za sve ljubitelje domaće indi rok/pop scene širom Balkana da prisustvuju originalnom audio-vizuelnom performansu koji bend priprema za svoju publiku. Ovaj nesvakidašnji koncert predstavlja veliki iskorak i obeležiće novu fazu u razvoju benda, koji će ovim koncertom prvi put izaći iz okvira klupske svirke i prikazati se u svom punom sjaju.\nKOIKOI je sveže ime na šarenolikoj i razigranoj beogradskoj muzičkoj sceni. Publici se prvi put predstavio 2019. godine na kompilaciji Hali Gali – platformi, koja udružuje novu generaciju muzičara i publike neopterećenih pripadnošču pojedinačnim muzičkim žanrovima. KOIKOI su Marko Grabež, Ivana Miljković, Emilija Đorđević i Ivan Pavlović Gizmo – kreativci iz različitih vetrova lokalne scene sa jasnim zajedničkim ciljem stvaranja kvalitetnog indi roka/popa, sa kojim odlučno popunjavaju prazninu među raskošem mainstreama i intimom andergraunda, koja na čitavoj balkanskoj muzičkoj sceni predugo postoji. U početku 2021. godine KOIKOI postaju novi član porodice Mr. Moonleeja, a rezultat je debitantski album ‘Pozivi u stranu’, koji će pisati istoriju indi–rok muzike u regionu.\nUlaznice će se naći u prodaji od petka, 25. marta, a najbržih 50 fanova će imati prilike da sve do nedelje, 27. marta dođu do kompleta od dve ulaznicee po promotivnoj ceni od samo 1.000 dinara. Nakon prodatih prvih 50 kompleta, od ponedeljka se nastavlja prodaja regularnih pojedinčnih ulaznica, po ceni od 700 rsd. Za svakih sledećih 50 ulaznica povećavaće se cena za po 50 rsd dok ne dostigne cenu od 1.000 rsd. Ulaznice po ceni od 1.000 dinara biće u prodaji sve do dana koncerta, kada će cena iznositi 1.200 rsd.\nViše informacija na www.tickets.rs\nPremijera: S-alt objavio prvi singl i spot “Gorko Slatko”\nVizelj, Babilonska i Bongorodica 2.4. u zagrebačkom KSET-u


Obavezna ugovorna osiguranja • Obligaciono Pravo • PRO BONO\nNeizvršavanje obaveze zaključenja ugovora o osiguranju uglavnom povlači novčanu kaznu, ali odnos osiguranja ne postoji ako ugovor o osiguranju nije zaključen\nObavezna osiguranja se odnose na osiguranja u koja određena lica moraju stupiti na osnovu propisa. Sada u našoj zemlji postoje samo obavezna ugovorna osiguranja, tj. osiguranja koja nastaju zaključivanjem odgovarajućeg ugovora, između lica kome je to zakonom naređeno i osiguravajućeg društva. Ranije su postojala i obavezna zakonska osiguranja, koja su nastajala neposredno na osnovu zakona u određenim situacijama (kao što je predaja stvari na prevoz železnicom).\nSrpsko zakonodavstvo kao obavezna ugovorna osiguranja poznaje:\n(1) osiguranje putnika ujavnom prevozu od posledica nesrećnog slučaja\n(2) osiguranje korisnika, odnosno sopstvenika motornih vozila od odgovornosti za stete pričinjene upotrebom vozila trećim licima\n(3) osiguranje korisnika, odnosno sopstvenika vazduhoplova od odgovornosti za štete pričinjene upotrebom vazduhoplova trećim licima.\nU tom smislu doneti su i podzakonski akti poput Pravilnika o registraciji vozila, za čije donošenje ovlašćeno Ministarstvo saobraćaja i to uz neophodnu saglasnost Ministarstva policije, a u kojem se državni organi obavezuju da ne mogu registrovati auto bez ugovora o obaveznom osiguranju.\nNeizvršavanje obaveze zaključenja ugovora o osiguranju uglavnom povlači novčanu kaznu, ali odnos osiguranja ne postoji ako ugovor o osiguranju nije zaključen. Samo za neke situacije zakon određuje da se treće oštećeno lice može zahtevom za naknadu štete obratiti osiguravajućoj organizaciji, iako lice koje je odgovorno za štetu nije bilo osigurano ili se ostvario rizik koji je isključen iz osiguranja.\nU mnogim stranim zemljama postoje i razne druge vrste obaveznog osiguranja, kao na primer: osiguranje od odgovornosti u vezi sa upotrebom uspinjača i žičara, osiguranje od odgovornosti u vezi sa upotrebom motornih čamaca, osiguranje lovaca od odgovornosti, osiguranje proizvođaca lekova od odgovornosti.


Ljubomir Saramandić: Krf je mesto gde se najlakše pusti suza i istovremeno javi nadahnuće | Čaršija\nLjubomir Saramandic - Foto: J. Ristić\nKustos Srpske kuće na grčkom ostrvu Krf Ljubomir Saramandić, održao je u utorak uveče u sali Doma vojske u Vranju predavanje na temu „Krf ostrvo spasa i vaskrsnuća“, u organizaciji Gimnazije „Bora Stanković“ i Javne biblioteke, a u okviru Nedelje škole koja se obeležava u Gimnaziji.\nSaramandić je poručio da „povlačenje oko 400.000 srpskih vojnika i izbeglica preko Albanije 1915. godine u Prvom svetskom ratu, ili Albanska golgota, treba da bude nadahnuće i inspiracija za buduće generacije“. „Smatram da je dolazak na Krf važan deo obrazovanja učenika, sticanje identiteta, i jedan vid korekcije svih onih sadržaja koji nas danas okružuju, poput video igrica, raznih televizijskih programa, a naročito mlade koji žive u svetu površnosti, hedonizma, potrebe za zadovoljstvima i uživanjem. Nakon toga nastupaju apatija, nezadovoljstvo, pa i sebičnost“, kaže Saramandić.\nDolazak na Krf, ističe, i poseta mestima srpskog stradanja, potrebni su u periodu kada se formira partiotski identitet, negde između sedamnaeste i osamnaeste godine, kada se postavljaju važna životna pitanja „Ko sam?“ „Odakle sam?“, da bi se, kako kaže, „iznutra pokrenuli suprotan mehanizam i patriotizam, koji je samo prelazna faza ka pitanju smisla i kvaliteta života“.\n„Utisci posetilaca su „ko ne dođe na Krf i na ostrvo Vido, u sebi će nositi veliku prazninu“, napominje Saramandić.


Letenje jedrilicom u Velikim Radincima\nPosted on October 22, 2019 October 23, 2019 by site admin\nAero klub Sremska Mitrovica u subotu 26. oktobra na aerodromu Veliki Radinci od 10h organizuje letenje jedrilicom. Ukoliko neko ima želju da doživi letenje na drugi način biće rado vidjen gost. Promotivna cena leta za pilote paraglajdera, njihove prijatelje i porodice je 1200 dinara. Vreme će biti lepo pa je ovo jedinstvena prilika da se […]\nPosted in Naslovna, Obaveštenja\tLeave a comment\nOkletac na miholjsko leto\nPosted on October 19, 2019 October 25, 2019 by site admin\nLepo vreme, koje već neverovatno dugo traje, nam je dalo šansu da uhvatimo još malo dobrog termičkog letenja ove godine. Ovoga puta solidan broj pilota se odlučio za Okletac koji je jedan od najlepših terena u Srbiji pogotovo u ovo doba godine, kada imamo prelepo plavo nebo i sve boje lišća na drveću. Oni koji […]\nRudnik – Kragujevac surfovanje medju oblacima\nPosted on October 18, 2019 February 13, 2020 by site admin\nProglašenje pobednika za sezonu 2019\nPosted on October 13, 2019 October 25, 2019 by site admin\nU lepoj atmosferi i predivnom vremenu u nedelju na Rajcu je održano treće po redu proglašenje pobednika našeg takmičenja. Zahvaljujemo se svim učesnicima takmičenja, svima koji su došli na proglašenje, sponzorima za obezbedjene nagrade. Iza nas je još jedna uspešna sezona sa preko 1600 letova i oko 26000 preletenih kilometara. Tokom sezone imali smo 50 […]\nMalič – Ivanjica\nPosted on September 29, 2019 September 30, 2019 by site admin\nEvo da fotografije propratim jednim kratkim izveštajem.Pre nego što pohvalim domaćine, želim da se setim prošlogodišnjeg okupljanja na Stolovima(memorijal Aleksandar Saša Lepir), koje je ostalo upamćeno kao jedno od najbolje organizovanih okupljanja radi druženja i rekretivnog letenja,… ovo današnje ni po čemu ne zaostaje. Sve pohvale domaćinima, koji su gostima omogućili da se osećaju prijatno, […]\nPosted on September 21, 2019 September 29, 2019 by site admin\nPosted on September 14, 2019 September 22, 2019 by site admin\nPosted on September 6, 2019 September 22, 2019 by site admin\nProteklog vikenda je održano tradicionalno takmičenje u preletu na Kopaoniku. Ove godine baš nemamo sreće sa vremenom pa je i ovo takmičenje održano u rezervnom terminu. Moram da primetim da posećenost takmičenja malo opada ali da se ipak okupilo 27 pilota uprkos ne baš savršenoj prognozi. Prvi dan takmičenjenja je bio petak 30. avgust, po […]\nPosted on August 17, 2019 August 18, 2019 by site admin


Vlada Republike Srpske usvojila je danas Prijedlog zakona o izmjenama Zakona o obnovljivim izvorima energije i efikasnoj kogeneraciji po hitnom postupku.\nKao razlog za izmjenu Zakona istakli su potrebu da se ograniči rast naknade za podsticanje električne energije iz obnovljivih izvora, a koju plaćaju građani uz račun za struju.\n„Razlozi za donošenje Zakona o izmjenama i dopunama Zakona o obnovljivim izvorima energije i efikasnoj kogeneraciji po hitnom postupku se ogledaju u potrebi da se određeni proizvođači energije iz obnovljivih izvora (energija iz vjetroelektrana) isključe iz sistema podsticanja, čime će se ograničiti rast računa za električnu energiju po tom osnovu, a koji bi u narednom periodu bio značajan“, saopšteno je iz Vlade.\nU saopštenju se, poređenja radi, dodaje da je ostvarivanjem prava na podsticaj za vjetroelektranu instalirane snage oko 50 MW potrebno obezbijediti najmanje 16 miliona KM na godišnjem nivou.\n„Donošenje ovog zakona po hitnom postupku nužno je zbog potrebe zakonskog normiranja ovog pitanja, s obzirom na to da bi u bliskoj budućnosti neki od proizvođača električne energije iz vjetroelektrana koje su u izgradnji mogli da rezervišu to pravo, u skladu sa važećim zakonom“, navedeno je u saopštenju.\nNa ovaj način podsticaji koje ostvaruju drugi proizvođači električne energije iz obnovljivih izvora ostaju na snazi, dok se subvencionisanje ukida za vjetroelektrane koje tek treba da budu izgrađene.\nU sistemu podsticaja u Republici Srpskoj, zaključno sa novembrom 2018. godine, nalazi se 28 hidroelektrana, 46 solarnih elektrana te po jedna elektrana na biogas i na biogorivo.\nVršilac dužnosti direktora „Elektroprivrede RS“ Luka Petrović rekao je raniije da Evropa zahtijeva da se proizvodi struja iz obnovljivih izvora, ali da je ERS tu bila u zaostatku, te da su mnogi privatnici napravili MHE ili solarne elektrane.\n„Na taj način se uvećava dio izdvajanja na računu građana. Međutim, mi smo sada odlučili da idemo u izmjenu zakonskih propisa i da nema više subvencionisanja”, rekao je Petrović.\nNakon toga su iz Udruženja proizvođača električne energije iz obnovnljivih izvora rekli da se ne može zakon retroaktivno primjenjivati, te da bi u tom slučaju bile velike tužbe, da bi RS izgubila sporove jer je potpisala obavezu na 15 godina, a sad je ukida.\nEventualni sporovi očigledno su pokolebali Vladu te je ukinula podsticaj samo za vjetroelektrane, kojih još uvijek i nema na mreži.\nTagovi: izborizdvajamopodsticajivaznovlada rs\nKomentari na članak: Ukinut podsticaj samo za vjetroelektrane, MHE „preživjele“\n28.02.2019 u 10:14\nne znam zašto nisu ukinuli i za MHE, ali samo za nove, da ne bi bilo tužbi?!


Dodik oštro protiv SDA\nRepublika Srpska je uputila nov izveštaj Savetu bezbednosti UN u kojem je optužila Stranku demokratske akcijeda je doprinela da se Bosna i Hercegovina pretvori u “utočište džihadista” koji predstavljaju ozbiljnu pretnju po BiH, Evropu i svet.\nSDA, na čijem čelu je Bakir Izetbegović, u izveštaju je optužena i za nastojanja da “podrije stabilnost i funkcionalnost BiH”.\nU propratnom pismu predsednika RS Milorada Dodika generalnom sekretaru UN Ban Ki Munu navodi se da je u prvom delu izveštaja upozoreno da najveća bošnjačka stranka – SDA, nastoji da “podrije bezbednost, funkcionalnost i saradnju u BiH”.\n“SDA pokušava da izazove krizu tako što napada legitimitet Republike Srpske nastojanjima da zabrani obeležavanje dana nastanka Republike Srpske i ozbiljnim pretnjama nasiljem protiv Republike Srpske”, navodi se u pismu.\nTakvi postupci SDA su u pismu ocenjeni kao “deo šireg obrasca podrivanja stabilnosti i funkcionalnosti BiH, te saradnje izmedju entiteta i konstitutivnih naroda BiH”.\nDodik u pismu generalnom sekretaru UN, objavljenom na zvaničnoj stranici predsednika RS, dalje ukazuje na postupke vlasti Republike Srpske “preduzete s ciljem odbrane njenih ustavnih i zakonskih prava u skladu sa Dejtonskim sporazumom, kao i reformama koje su nužne za evropske integracije BiH”.\nOn ističe da je novi izveštaj RS upućen Savetu bezbednosti UN-a “s ciljem da RS, kao strana potpisnica Dejtonskog sporazuma i aneksa koji su njegov sastavni deo, pomogne Savetu bezbednosti UN u predstojećoj debati o BiH”.


Neizvjesna sudbina poslovnice „Galenike“ u Novoj Varoši\nNaslovnica NAJNOVIJE Privreda Neizvjesna sudbina poslovnice „Galenike“ u Novoj Varoši\nNova Varoš – Pogon „Galenike“ u Novoj Varoši, nakon gotovo pola vijeka postojanja, uskoro će najvjerovatnije prestati da radi.\nNiko od nadležnih iz ovdašnje poslovnice zemunske kompanije nije želeo da zvanično potvrdi ovu informaciju, a da je ovakav scenario moguć nagovjestili su opštinski čelnici, koji su sa poslovodstvom „Galenike“ obavili niz razgovora u namjeri da spriječe stavljanje katanca na još jednu fabričku halu u zlatarskom kraju.\nU ovdašnjem pogonu „Galenike“, koji je nekad zapošljavao 120 radnika, početkom ove godine bilo je svega dvadesetak zaposlenih. Većina njih, kako nezvanično saznajemo, prihvatila je ponuđeni socijalni program i trenutno su na godišnjem odmoru, dok je deo preostalih radnika uputio zahtev rukovodstvu kompanije za premeštaj u srpsku prestonicu gde je sjedište firme. Svi oni sa zebnjom iščekuju odgovor matične kuće i rade u neizvjesnosti da li će pogon biti u funkciji još neko vrijeme, da li će eventualno doći do preorjentacije u proizvodnji ili će biti prinuđeni na seobu.\nZaposleni, inače, godinama strahuju da bi mašine u pogonu mogle da utihnu jer se u novovarošku fabriku nije ulagalo u proizvodnju . Od nekadašnje široke lepeze lekova, danas se proizvodi samo jedan dijetetski preparat. Svojevremeno se u gradu na padinama Zlatara proizvodilo 25 vrsta tableta i dražeja, od antibiotika do onih protiv bolova i za smirenje, među kojima je i „bensedin“, kao i mnogi dijetetski preparati.\nDa matična farmaceutska kuća nema neke značajnije planove za unaprijeđenje proizvodnog procesa u ovdašnjem pogonu, ukazivala je, kako tvrde pojedini radnici, i poslovna politika da se ne otvaraju nova radna mjesta. Vremenom je opadao broj zaposlenih, uglavnom prirodnim odlivom, a poslednjih godina niko nije dobijao radno mjesto.\n„Galenika“, inače, u Novoj Varoši, u svom vlasništvu, osim pogona, ima i dva magacina na starom žitnom pijacu uz magistralu, ali oni već odavno nisu u upotrebi .\nNa jednom se prošle zime, pod teretom snega, srušio krov, a drugi nije namenski, te su se sirovine i proizvodi skladištili u zgradi pogona, koji je pored Doma kulture preseljen iz prizemlja stambene zgrade preko puta Opštine, pošto je nekadašnji „Novofarm“ ušao krajem šezdesetih godina prošlog vijeka u sastav zemunske „Galenike“.\nRadnici iz ovdašnjeg pogona „Galenike“ za nepovoljnu situaciju u njihovoj firmi krive matičnu kuću koja ih, kako kažu, marginalizovala i zaboravila, ali i delom opštinska rukovodstva u sadašnjem i prethodnom periodu jer nisu blagovremeno reagovali na mogućnost gašenja poslovnice u Novoj Varoši. U gradskoj upravi odbacuju takve kritike i kažu da su učinili sve da se spriječi scenario „katanca u bravi“.\n– Nezvaničnu informaciju da bi novovaroški pogon „Galenike“ mogao da bude ugašen dobili smo još u septembru prošle godine i blagovremeno smo poslali dopis poslovodstvu , čiju je okosnicu činio predlog da pokušamo da zajednički prevaziđemo problem.\nPredsjednik Skupštine opštine Branislav Dilparić i ja smo imali i direktne susrete sa nadležnima u „Galenici“ tokom kojih smo izložili našu ideju da nam ustupe ili prodaju deo imovine, tačnije magacine uz magistralu, a da lokalna samouprava pomogne sa etapnim investiranjem u proizvodnju i eventualno proširenje lepeze proizvoda.\nPrijedlog nije prihvaćen sa obrazloženjem da bi u ovdašnju fabriku bilo nužno uložiti čak milion evra da bi pogon ispunio propisane standarde za proizvodnju – ističe Dimitrije Paunović, predsjednik opštine Nova Varoš.


Bajaga razgalio pivopije : Crveni tepih\nBajaga razgalio pivopije\nNa mestu gde se Dunav sastao sa Savom i preksinoć su tekle reke piva. Treće veče „Beogradskog bir festa” obeležio je nastup „Bajage i instruktora”, koji su pred nekoliko desetina hiljada pivopija pevali sat i po vremena. Pesmom „Grad” Bajaga je najavio vedru noć nad Beogradom\n- Imam filing da će večeras biti ludilo! Dvadeset pet godina mi nije dosadilo da pevam pred ovako lepom i mladom publikom, zato zapamtite, godine prolaze – rekao je frontmen legendarne grupe Momčilo Bajagić Bajaga, i zapevao pesmu „Godine prolaze”.\nZabava je mogla da počne, a točilice piva neumorno su gasile žeđ prisutnih. Jedna za drugom nizale su se pesme „Verujem, ne verujem”, „Berlin”, „Gore – dole”, „Kap po kap”, „Plavi safir”, dok se na sve strane nazdravljalo. Mladići su već tačno znali koju vrstu piva žele, dok su devojke bile rade da probaju koktele piva sa borovnicom, ovsom, kupinom… Kada su se u ponoć ovogodišnji „pivski instruktori” povukli sa stejdža, nastupili su „Del Arno bend” i tribjut grupa „Bijelo dugme”, dok je poslednje posetioce ove treće večeri festivala piva u ranim jutarnjim satima ispratio bend „Skroz”. Pre ovih muzičkih poslastica, atmosferu do usijanja dovele su i predgrupe „Porše Lin”, „ZZ Top anril”, „Pankrti” i „Santos braders bend”.


Arhiva - Dušan Vujović\nU Skupštinu Srbije stigla je ostavka ministra finansija Dušana Vujovića, koju je prosledila premijerka Ana Brnabić, a kako je saopšteno, odlučio je da se povuče sa te funkcije iz ličnih razloga.\nGradonačelnik Beograda Siniša Mali biće predložen za novog ministra finansija, objavila je Radio-televizija Srbije.\nOstavka Vujovića biće verifikovana na prvoj narednoj sednici Narodne skupštine, a nakon što poslanici konstatuju ostavku ministra, premijerka ima rok od 15 dana da Skupštini dostavi predlog za novog ministra.\nVujović je u ostavci, koju je predsednica vlade prosledila u parlament, naveo da se neopozivo povlači iz porodičnih, ličnih i profesionalnih razloga.\nOn je, takođe, u ostavci naveo da su četiri godine, koliko je dugo bio ministar, sasvim dovoljne da se čovek pokaže na javnoj funkciji.\n“Iako je ostavka neopoziva, spreman sam da u savetodavnom statusu aktivno pomažem timu u vladi i ministarstvu finansija da uspešno nastavi započete reforme i proces evrointegracija,” naveo je Vujović.\nNa mestu ministra finansija bio je i u mandatu od avgusta 2016. do juna 2017. godine, kao i u mandatu Vlade Ane Brnabić od juna prošle godine do danas. Pre toga radio je u Svetskoj banci.


Oni su miljenici i Zapada i Moskve - Sputnjik Srbija\n06:58 04 Decembar 2020\n19:03 25.05.2017 (osveženo 19:48 25.05.2017) Preuzmite kraći link\n„Upravo zvanični Damask ima sve veću teritoriju pod svojom kontrolom. Više od polovine, možda i do 70 odsto stanovništva, trenutno se nalazi u okrugu koji kontroliše zvanični Damask. S druge strane, DAEŠ se nalazi u ozbiljnom povlačenju, a takozvana prestonica kalifata, grad Raka, opkoljen je sa tri strane. Kada govorimo o takozvanim pobunjenicima, oni su u nekoj vrsti defanzive. Četvrta frakcija jesu sirijski Kurdi, koji su pre samog izbijanje oružanog sukoba bili delimično potlačeni. Kada je počeo građanski rat Kurdi su se ipak opredelili da na neki način sarađuju sa režimom u Damasku pošto su shvatili da su sve druge opcije još gore po njih“, kaže Starović.\nPrema rečima našeg sagovornika, do deset odsto predratnog stanovništva Sirije činili su Kurdi, a teritorija koju su naseljavali bila su tri takozvana kantona na samom severozapadu Sirije — kanton Efri na samom severoistoku, kanton Cizre i između njih kanton Kobani. Oni su uspeli da prošire tu teritoriju, da spoje Cizre i Kobani ali Efri je ostao razdvojen pre svega zbog intervencije turske države i operacije „Štit Eufrata“.\n„Kurdi nisu predstavljali veliku opasnost ni za jednu od strana u konfliktu, s obzirom da ne čine veliki udeo stanovništva i postali su vremenom omiljeni saveznik svih velikih geopolitičkih igrača, izuzev Turske, jer su se pokazali kao dobro oružje u borbi protiv DAEŠA-a. Stekli su naklonost i SAD i samog režima sa kojim su u nekoj vrsti saradnje, samim tim i sa saveznicima režima u Moskvi i u Teheranu“, objašnjava Starović.\nKljučnu ulogu Kurdi imaju u oslobađanju samoproglašene prestonice kalifata — Rake. Starović smatra da će Raka verovatno pasti tokom leta a da bi se kao u Mosulu mogle očekivati i dugotrajne ulične borbe.\nMeđutim, i kada Kurdi budu oslobodili Raku, ona neće pripasti njima, već će je, prema nekim spekulacijama zapadnih medija, predati lokalnom stanovništvu arapsko-sunitskog porekla.\n„Tu režim u Damsku vidi svoju šansu i da lokani saveti sarađuju s Damaskom, i da na neki način kroz posrednike preuzmu vlast nad Rakom“, kaže Starović.\nKoji narod povezuje Moskvu, Vašington i Asada\nOslobađanje Rake važno je i simbolički, jer bi oslobađanje prestonice samoproglašenog kalifata bio udarac na propagandu DAEŠ-a. To je važan grad na toku Eufrata i oslobađanje bi otvorilo prostor da se deblokira grad Dejr el Zor i da se čitava dolina Eufrata do granice sa Irakom, a potom i ostaci iračke provincije Ambar, očiste od DAEŠ-a.\nNa pitanje zašto bi Kurdi oslobađali Raku ako bi posle morali da je predaju lokalnom stanovništvu, Starović objašnjava da kod Kurda ne postoji ambicija da kontrolišu grad Raku jer je to veliki arapski grad s neznatnim brojem kurdskog stanovništva.\n„Ali ako Kurdi žele da ostvare svoj politički cilj, a u ovom trenutku je realna neka vrsta autonomije i federalnog ili konfederalnog statusa, bilo bi im nezgodno da na svojim južnim granicama imaju uporište DAEŠ-a sa kojim su u ozbiljnom sukobu. Više im se isplati da ga oslobode, makar ga posle predali lokalnom stanovništvu jer će eliminisati ozbiljnu opasnost na svojim južnim granicama“, kaže Starović.\nKurda ima više od 30 miliona, to je narod indoevropskog porekla koji se nalazi u severnim oblastima bliskoistočnog prostora. Veoma sumorne istorijske okolnosti su uslovile da Kurdi nisu bili u prilici da u moderno vreme formiraju svoju nacionalnu državu na način na koji su to učinili svi okolni narodi.\n„Kurdi su žrtve istorijskih okolnosti i osmanske vlasti i britanskog i francuskog kolonijalizma i jednog rigidnog nacionalizma moderne Turske Republike. Usled činjenica da u periodu kada je to bilo uobičajeno za druge države, 19. i 20. vek, oni nisu dobili državu do danas i ostali su jedna prilično neintegrisana nacija u etničkom, religijskom, kulturnom, društvenom, ekonomskom, političkom smislu“, kaže Starović.\nIstoričar pojašnjava da Kurdi govore na nekoliko različitih jezika, da se ni međusobno ne razumeju, da čak moraju da koriste prevodioce. Lingvisti kažu da se definitivno radi o dva različita jezika.\nKurdi se nalaze u četiri različite države — u Turskoj, Iraku u Siriji i Iranu i imaju različite nivoe političkog organizovanja. U Iračkom Kurdistanu su tokom devedesetih godina dve političke partije bile u ratu u kojem je poginulo oko 5.000 ljudi i koji je rešen 1997. godine posredovanjem Vašingtona.\n„Danas imaju koliko-toliko funkcionalnu autonomiju, njihov region na severoistoku Iraka uživa ogromnu autonomiju, neko bi rekao — država u državi. Ima samostalne policijske snage, administraciju, čak izdaju vize za ulazak, ekonomske odnose ostvaruju s Turskom“, kaže Starović.\nŠto se tiče sirijskih Kurda, na pitanje da li je to i njihov put Starović kaže da je to veoma teško reći ali ističe da je bitka za Kobani bila presudna i da su tada svi regionalni igrači, velike sile definisali svoju politiku prema Kurdima koja je na snazi i danas.\n„Političke razlike Kurda su velike, vlada velika podvojenost ali ono što bi moglo da im uliva optimizam jeste to što su trenutno miljenici i zapada, i istoka što imaju neskrivenu podršku SAD, s druge strane i Moskva veoma blagonaklono gleda na njih. Prošle godine vodeća partija sirijskih Kurda svoju prvu kancelariju u inostranstvu otvorila je upravo u Moskvi. Ono što svakako ostaje problem jeste Ankara, ali uz posredovanje Vašingtona i Moskve može doći do političkog rešenja kojim bi Ankara tolerisala neku vrstu samouprave Kurda na severu Sirije“, kaže Starović.


Djindjic Pred Teskim Odlukama | Institute for War and Peace Reporting\nDjindjic Pred Teskim Odlukama\nPremijer Srbije Zoran Djindjic rizikuje politicke posledice ukoliko nastavi sa ekstradicijom osumnjicenih za ratne zlocine.\nKada je glavni tuzilac Haskog tribunala, Karla del Ponte pocetkom meseca posetila Beograd, bilo je jasno da pokusava da ohrabri Srbe da pozure sa izrucenjima osumnjicenih ratnih zlocinaca Hagu.\nSrpski premijer Zoran Djindjic zna da u protivnom nece doci do poboljsanja ekonomskih izgleda zemlje, ali i da bi ga izrucenje osumnjicenih moglo i te kako kostati.\nJugoslovenski predsednik Vojislav Kostunica, koji se protivi saradnji sa Haskim sudom, verovatno ce dobiti jos vecu politicku prednost nakon hapsenja osumnjicenih, dok ce to jos vise oslabiti Djindjicevu popularnost.\nSa druge strane, ukoliko ne dodje do daljih izrucivanja, srpski premijer rizikuje da mu Zapad okrene ledja i uskrati preko potrebnu finansijsku pomoc. "Brzina naseg integrisanja u demokratsku Evropu", upozorio je Djindjic, "zavisi od nase spremnosti da odlucno okrenemo ledja onima koji su pocinili ratne zlocine".\nIako je potvrdio svoju odlucnost izrucivanjem Milosevica Tribunalu u junu, Djindjic je pod pritiskom da do kraja septembra isporuci i ostale koji se nalaze na haskoj listi.\nI Djindjic i Del Ponte kazu da su tokom dvodnevnih razgovora "dogovarali strategiju uzajamne kooperacije".\nPrioriteti Haga su brze izrucivanje osumnjicenih za ratne zlocine, zatvaranje granice izmedju Srbije i Republike Srpske za sve koji beze iz ovog bosanskog entiteta, omogucavanje kontakta sa svedocima ratnih zlocina i pristup policijskim i vojnim arhivama.\nDjindjic se u principu slozio sa tri prva zahteva, ali nije preciznije rekao kada ce ih ispuniti. On je, takodje, izrazio bojazan da ce cetvrti zahtev Haga dovesti do daljih optuznica.\nPredsednik Srbije, Milan Milutinovic predstavlja jos jedan prioritet Haga, posto bi se njegovo svedocenje moglo upotrebiti u procesu protiv Milosevica. Sudeci po izvoru IWPR, Hag je vec stupio u kontakt sa Milutinovicem i generalom Dragoljubom Ojdanicem, jos jednim optuzenikom za ratne zlocine, kao i da je obojici predocena mogucnost da se dobrovoljno predaju Hagu radi svedocenja.\nUoci posete Beogradu, portparol Del Ponte, Florens Hartman je izjavila da ce predsednik Milutinovic na kraju morati da dodje u Hag, ali Del Ponte nije insistirala na njegovom izrucenju.\n"Ona je prihvatila Djindjicev argument da ce Milutinovicev odlazak u Hag destabilizovati vladu i otezati dalju saradnju izmedju Haga i Beograda", izjavio je vladin izvor za IWPR.\nIzrucenje srpskog predsednika Milutinovica Hagu moglo bi dovesti do novih predsednickih i parlamentarnih izbora u Srbiji sa teskim posledicama po Djindjica. Stoga ne iznenadjuje sto je brizi Del Ponte za "stabilnost srpske vlade" posvecena narocita paznja tokom konferencije za stampu srpskog premijera.\nDjindjic shvata da ne moze oklevati za izrucenjima. Nakon predaje Hagu Milosevica u junu, Beogradu je odobren tromesecni moratorijum na dalja izrucenja. Rok moratorijuma istice krajem septembra.\nNa listi osumnjicenih nalazi se i vukovarska trojka, sastavljena od nekadasnjih oficira Jugoslovenske narodne armije, JNA, Mileta Mrksica, Miroslava Radica i Veselina Sljivancanina, koji su optuzeni za ubistvo 200 civila u Vukovaru u novembru 1991, i general Ratko Mladic koji je optuzen za genocid u Srebrenici 1995.godine.\nPre sest meseci lista optuzenih je formalno urucena jugoslovenskom ministarstvu pravde. Na njoj se nalaze imena Vlajka Stoiljkovica, Nikole Sainovica i generala Ojdanica. Pored njih na listi se nalaze i Milan i Sredoje Lukic, optuzeni za zlocine u Visegradu 1992. godine i "dubrovacka cetvorka", sastavljena od oficira JNA koji su navodno odgovorni za bombardovanje ovog hrvatskog grada tokom 1991.godine.\nHaski tuzilac se takodje raspitivala za generala Mladica, najtrazenijeg sa liste osumnjicenih pored nekadasnjeg predsednika Republike Srpske, Radovana Karadzica. Ona je zatrazila garancije od Djindjica da ce Mladic biti uhapsen ukoliko se pojavi u Beogradu.\nDjindjic je rekao da ni Karadzic ni Mladic nisu u Srbiji, ali se zvanicnici SFOR-a u Bosni zale poslednjih meseci da ova dvojica izbegavaju hapsenja tako sto beze preko granice u Srbiju.\nDel Ponte zeli da se ova dvojica uhapse sto pre, jer padom prvog snega u novembru, put do njihovih skrovista u RS postaje neprohodan.\nPitanje je da li ce Djindjic uspeti da sprovede obecanja. On zna da mora doci do ekonomske pomoci, ali je isto tako svestan da bi sebi naneo veliku politicku stetu ukoliko ga protivnici optuze da je saradnik Tribunala.


Novak Đoković otkrio kako je počela pobednička serija: "Nova motivacija udahnuta na vrhu planine"! • HAPPYTV.RS\nNovak Đoković otkrio kako je počela pobednička serija: "Nova motivacija udahnuta na vrhu planine"!\nNovak Đoković, šampion US opena, nagli zaokret u svojoj sezoni pripisao je petodnevnoj šetnji po planini sa svojom ženom.\nNovak je jako loše počeo sezonu i, već posle prvog turnira u Australiji, morao na operaciju. Vratio se, ali neslavno, te su usledili porazi od 109. tenisera sveta Tara Daniela i Benoe Pera.\nUsledila je bolja igra na šljaci, odličan meč u Rimu protiv Nadala, koji je izgubio, a zatim i veoma dobar početak Rolan Garosa i praktičko "šetnja" do četvrtfinala.\nMeđutim, Novak je "poklekao" pred do tada malo poznatim Italijanom Markom Čekinatom u četvrtfinalu Otvorenog prvenstva Francuske i izgledalo je kao da će drastičniji pomak u povratku u sam teniski vrh morati da sačeka na neodređeno.\nĐoković je tada otišao sa ženom Jelenom na planinu, gde je razbistrio misli i prepustio se prirodi, što ga je u neku ruku preporodilo.\n"Samo smo sedeli i gledali na svet iz te, drugačije perspektive. Udahnuo sam novu inspiraciju i motivaciju, razmišljao sam o tenisu i emociji koju on izaziva u meni. Sve je bilo pozitivno, osećao sam se kao da imam novu želju za ovim sportom", rekao je Đoković posle osvajanja US opena.\nSrpski teniser je posle pauze između Rolan Garosa i sezone na travi postao novi igrač, tačnije onaj stari Novak.\n"Ostalo je istorija – igrao sam finale Kvinsa, osvojio Vimbldon, Sinsinati i US open. Izgleda da ćemo uskoro ići na novo planinarenje".\nNovak je pomenuto planinarenje odradio na planini u Francuskoj "Sant-Viktoar" za koju kaže da "preporučuje svima da je posete, jer će im se desiti neke sjajne stvari u životu".\nFoto: twitter/jelena djokovic, twitter/us open printscreen


Darko Savić, izvršni direktor New Event d.o.o: Uspeh naših klijenata je naš prioritet - Portal Preporučujemo\nU Jugoistočnoj Evropi jedini smo ovlašćeni predstavnici German Blue Chip investicionog fonda koji ulaže u DAX i MDAX indekse na nemačkoj berzi.\nNew Event d.o.o. je kompanija za konsalting, lobiranje i poslovni menadžment. Stručni tim ove kompanije pruža opsežne usluge u lobiranju, poslovnom i finansijskom savetovanju, organizaciji događaja i privremenom profesionalnom menadžmentu u malim i srednjim preduzećima. New Event je jedno od retkih registrovanih preduzeća u Srbiji koje ima zvaničnu licencu za bavljenje lobiranjem. Razgovarali smo sa izvršnim direktorom kompanije Darkom Savićem o uspesima i izazovima kompanije.\nDarko Savić, izvršni direktor kompanije New Event d.o.o.\nKlijentima pružate podršku u procesu razvoja. Šta su bili njihovi najveći izazovi tokom pandemije virusa korona i na koji način ste ih savetovali i podržavali?\nVećina kompanija morala je da iznalazi nova i kreativna rešenja kako bi na što bolji način odgovorila na novonastalu epidemijsku situaciju. U mnogim sektorima prodaja je pala. Međutim, finansijske obaveze prema dobavljačima, zaposlenima, kreditorima i investitorima su uglavnom morale da nastave da se servisiraju, i to na štetu opšte likvidnosti kompanija. Kako je obim uticaja pandemije postao jasan, počelo se sa primenom principa kriznog menadžmenta. S jedne strane, kompanije su činile sve što mogu da zaštite dobrobit svojih zaposlenih i društva. Istovremeno, zarad očuvanja svog poslovanja su se repozicionirale i smanjile troškove kako bi povećale svoju likvidnost. Veliki izazov je bio i organizacija rada na daljinu, kao i iznalaženje načina evaluacije takvog rada. Kompanije koje imaju fleksibilniji i kreativniji pristup bolje se prilagođavaju objektivnim okolnostima i uspešnije prebrode ovakve krize.\nDarko Savić, izvršni direktor, i Marko Schneider, finansijski direktor kompanije New Event d.o.o.\nNudite široku lepezu usluga, poput lobiranja, različitih vrsta konsaltinga, prodaje… Recite nam više o vašem timu, uslugama i zbog čega vas klijenti najviše kontaktiraju?\nNajviše smo angažovani na savetovanju naših partnera iz Srbije kako da svoje poslovanje realizuju na tržištu centralne Evrope ali i savetovanju stranih kompanija kako da uspešno zasnuju svoje poslovanje u Srbiji. New Event je takođe i jedna od retkih registrovanih kompanija u Srbiji koja ima zvaničnu dozvolu da se bavi lobiranjem. Naša kompanija je i vlasnik franšize Mertel kompanije, koja je specijalizovana za organizaciju događaja koji kompanijama pomažu da ostvare svoje ciljeve iz oblasti prodaje, promocije ili unapređenja svoje organizacione strukture.\nNajviše smo angažovani na savetovanju naših partnera iz Srbije kako da svoje poslovanje realizuju na tržištu centralne Evrope ali i savetovanju stranih kompanija kako da uspešno zasnuju svoje poslovanje u Srbiji.\nU Jugoistočnoj Evropi jedini smo ovlašćeni predstavnici German Blue Chip investicionog fonda koji ulaže u DAX i MDAX indekse na nemačkoj berzi. Svojim partnerima pomažemo i savetima iz oblasti finansija, investiranja, poreske politike i marketinga. Naš finansijski direktor Marko Schneider je iskusni profesionalac sa dokazanim uspesima u bankarskom i finansijskom sektoru u zemljama centralne Evrope i ima velikog iskustva u poslovanju u Srbiji. Naš tim čine profesionalci iz oblasti lobiranja, marketinga, finansija, zakonodavstva, politike, diplomatije, savremenih komunikacionih tehnologija i tako dalje.\nNa sajtu ste naveli da vodite računa o svakom koraku do uspeha! Prema Vašem mišljenju koji su to koraci ka uspehu najvažniji?\nUspeh se uvek gradi u pozitivnoj sinergiji sa klijentima, partnerima i zaposlenima. Presudno za uspeh svake kompanije je da štiti interese svojih klijenata i da joj uspeh klijenata bude prioritet. Osim toga, važno je da kompanija vodi računa o najboljem interesu svih zastupljenih strana pa tako i o interesu zaposlenih ali i društva u celini. U takvim uslovima pojedinci su motivisaniji da daju veći doprinos zajedničkim uspesima. Takođe, kreativnost, znanje i iskustvo, kao i angažovanje pouzdanog i kvalitetnog kadra, u današnjem poslovnom svetu daju najveće rezultate.\nNa koje ste uspehe Vaše kompanije do sada najviše ponosni i kakvi su Vam dalji planovi?\nPomogli smo većem broju kompanija iz Austrije, Holandije, Nemačke da ostvare poslovnu saradnju ili investiciju u Srbiji, Crnoj Gori i BiH. Organizovali smo veći broj hibridnih konferencija za ministre Zapadnog Balkana. IT kompanijama iz inostranstva pomažemo da u našem regionu pronađu pouzdane partnerske kompanije koje mogu da odgovore visokim standardima u pogledu kadra, resursa i vremenskih okvira.\nPlaniramo da povećamo broj klijenata sa kojima bi osvajali evropsko tržište ali i broj stranih kompanija kojima ćemo pomoći da ostvare svoje poslovanje u Srbiji i regionu. U interesu nam je da dođe do što veće poslovne saradnje između naše zemlje i zemalja centralne Evrope, kao i do razmene iskustva i transfera znanja. Želimo da doprinesemo ustanovljenju dobrih poslovnih praksi ali i realizaciji poslovnih projekata koji su od šireg društvenog značaja.\nBIOGRAFIJA – DARKO SAVIĆ\nDetaljnije na sajtu kompanije New Event d.o.o.